# Սուսան Մարկոսյան

ՀԱՅՈՑ ԼԵԶՈԻ  
 Ձեռնարկ 9-րդ դասարանցիների համար  
 I պրակ

Երևան 1998

ՀՀ կրթության ու գիտության նախարարության «Մխիթար Սեբաստացի» կրթական համալիր

Հայոց լեզու, ձեռնարկ հանրակրթական դպրոցի 9-րդ դասարանցիների համար / Կազմեց Ս. Սահակյան.- Շաղիկ, 1998

Ձեռնարկն առաջարկվում է փորձարկման համար: Խնդրում ենք` Ձեր դիտողություններն ու առաջարկությունները ուղարկեք « Մխիթար Սեբաստացի» կրթական համալիր`մայրենի լեզվի մասնախմբին (Երևան, Հ/Ա Բ - 1 թաղ, Բաբաջանյան պողոտա, «Մխիթար Սեբաստացի» կրթահամալիր):

Համառոտագրություն

ԱԲ - Ակսել Բակունց  
ԳՏ - «Գիտություն և տեխնիկա» ամսագիր   
ԶՖ - Զրույցներ ֆիզիկայի մասին  
 ԼՀ - Աղայան է. Լեզվաբանության հիմունքներ  
 ԼԿ - Լեռ Կամսար  
ՀԲ - Պետրոսյան Հ. Հայրենագիտական բառարան  
ՀԼ 9-10 - Ջահուկյան Գ. Խլղաթյան Ֆ. Հայոց լեզու: 9-10-րդ դաս.  
ՀԼՏ - Մանուկ Աբեղյան, Հայոց լեզվի տեսություն  
ՀՀ - Հրաշքների հանրագիտարան  
ՆԿ - Նոր Կտակարան  
ՊԴ - Պատմության դասագիրք  
ՎԱ - Վարդան Այգեկցի

ԼԵԶՈՒ ԵՎ ԽՈՍՔ

ՄՈԻՏՔ

*I.Լսի ՛ր երկու խոսքի ձայնագրությու ն: Դրանցից ո՞րն ես համարում բանավոր խոսքի ձայնագրություն, ո՞րը`գրավոր խոսքի ընթերցանության: \*Փորձի՛ր ձևակերպել`ի՞նչ է խոսքը (բանավոր և գրավոր):*

*II.Նախորդ շաբաթվա մեկ օրվա մասին պատմի՛ր և պատմությունդ ձայնագրի՛ր: Մեկ ժամ հետո նույն օրվա մասին մեկ անգամ էլ պատմի՛ր`ձայնագրվելով: Համեմատի՛ր ձայնագրությունները և բոլոր տարբերությունները նշի՛ր:*

*III.Կա՛մ քեզ հետաքրքրող մասնագիտության մասին գրավոր պատմի՛ր, կա՛մ քեզ համակող ինչ-որ տրամադրություն գրավոր ներկայացրո՛ւ Շարադրությունդ վերնագրի՛ր:*

*IV.\*Փորձիր պատասխանել հետևյալ հարցերին:*

*ա) Մարդուն ի՞նչ է պետք բանավոր կամ գրավոր խոսք կազմելու, համար:*

*բ) Բացատրական բառարանի միջոցով պարզի՛ր «լեզու» և «խոսք» բառերի բոլոր իմաստները: Քո կարծիքով լեզվաբանության տեսանկյունից ո՞ր իմաստներն են կարևորվում:*

Ա. Լեզուն նշանային համակարգ է, որ հասարակական կյանքում ծառայում է իբրև հաղորդակցման կարևորագույն միջոց, այն խոսողական նորմաների ամբողջական համակարգ է, որը գոյություն ունի տվյալ հանրության յուրաքանչյուր անդամի գիտակցության մեջ. նրա կենդանի գոյը խոսքն է: Ավելի ամբողջական բնութագրության համար կարևոր են հետևյալ գծերը, ա) Լեզուն հասարակական երևույթ է, ստեղծվում է հասարակության, ժողովրդի կողմից, այն հարատևում է այնքան, որքան ապրում, գոյատևում է նրանով խոսող ժողովուրդը, լեզուն և հասարակությունը փոխներգործության մեջ են: բ) Հասարակական երևույթներ շատ կան. լեզուն դրանց շարքում առանձնանում է նրանով, որ նա մարդկանց (հասարակությանը) սպասարկում է իբրև հաղորդակցման միջոց: գ) Իրականում հաղորդակցման միջոցներ, նշանային համակարգեր շատ կան. լեզուն դրանց մեջ առանձնանում է նրանով, որ նա հաղորդակցման հիմնական, ամենակարևոր միջոցն է: Մյուսները (շարժուձևերի լեզուն, ձեռք լեզուն, լուսային, ձայնային, գծագրական ազդանշանները, ինչպես և դրոշակները, հրթիռները և այլ նշանային արժեքով օժտված միջոցները) միայն օժանդակ, լրացուցիչ դեր ունեն հասարակական հաղորդակցման ոլորտում: դ) Լեզվի գործառությունները շատ են. առավել կարևորներից են` հաղորդա-կցման, արտահայտման, ճանաչողական ֆունկցիաները: Անկասկած, լեզվական հորինվածքը ստեղծվել է խոսողության, հաղորդակցման պրոցեսում, հաղորդակցման նպատակով: Սակայն այդ դերը լեզուն կատարում է հենց այն պատճառով, որ նա նաև մտքերի արտահայտման, մտածողության ձևավորման, իրականության նկատմամբ հուզազգացական վերաբերմունքի, կամազգացական մղումների դրսևորման միջոց է:Սա իր հերթին նշանակում է, թե լեզուն արտաքին աշխարհի արտացոլման, իրականության արտապատկերումների պրոյեկցիաների համակարգ է արտահայտության ոլորտում, այն ճանաչողության հզոր գործիք է: ե) Հնչյունական-բառային լեզուն հասարակության հաղորդակցման միջոց է. իր էությամբ մարդկային է, կենդանական լեզուներ չկան: Կենդանական «հաղորդակցումը», որը մեծ մասամբ հենվում է ձայնային ազդանշանումների վրա, կենդանու բնազդային վարքագծի դրսևորումներից մեկն է: Ոչ մի կենդանական ճիչ հասկացության անուն չէ, միտք չի արտահայտում, բազմաֆունկցիոնալ չէ: զ)Լեզուն համաժողովրդական է, ընդհանուր և միասնական հասարակության համար: Այն հավասարապես սպասարկում է հասարակության բոլոր դասակարգերին, բոլոր խավերին և խմբավորումներին: է) Լեզուն նշանային բնույթ ունի. նշանների համակարգ է: Հաղորդակցման արժեքով նշաններ շատ կան. դրանք երեք հիմնական խմբերով են ներկայանում` բնական, կենդանական «հաղորդակցման» և լեզվական: Լեզվական նշանի համար հատկանշական են հետևյալ գծերը. Նշանակիչի դերում հանդես է գալիս ձայնը` իր հատկություններով, բազմաֆունկցիոնալ է (անվանողական, ճանաչողական, հաղորդակցման, արտահայտման և այլ գործառություններով), բովանդակային կողմը ընդհանրացնում է և՛ հասարակական, և՛ անհատական փորձի արդյունքները. նրա դերը որևէ մասնավոր. նեղ իրադրությամբ չի սահմանափակված, ֆունկցիավորում է մարդկային գործունեության բոլոր ոլորտներում, ներկայանում է իբրև մտածողության (արտացոլման) տրամաբանական մեխանիզմի պրոյեկցիա, խիստ համակարգայնացած է, կարող է վերարտադրվել, փոխարինվել այլ համակարգով (գրային, ձայնագրական) և հաղթահարել ժամանակի և տարածության գործոնները: ը) Լեզուն որոշակիորեն համակարգայնացած կառուցվածք է. Նրա հորինվածքի տարրերը (մի քանի տասնյակ հնչյուններ, մի քանի հարյուր մասնիկներ, մի քանի հազար արմատներ, տասնյակ. նույնիսկ հարյուր հազարավոր բառեր, անթիվ նախադասություններ արտադրելու կարողություն ունեցող կառույցներ և այլն) գտնվում են փոխկապակցության մեջ, յուրաքանչյուր միավոր ունի իր տեղը, դիրքը, դերը կառուցվածքում:

Բ. *Խոսք,* հին քերականության մեջ նաև` *բան*. Ի տարբերություն լեզվի, որը խոսողական ունակությունների նորմաների ընդհանրական համակարգ է տվյալ լեզվով խոսող կոլեկտիվի` հանրության յուրաքանչյուր անդամի գիտակցության մեջ, խոսքը այդ համակարգի կոնկրետ` անհատական իրացումն է, լեզվի կենդանի գոյը, դրսևորվում է խոսքային գործունեության կամ խոսողության մասնավոր իրացումներով, խոսողական ակտերով: Խոսքը կառուցվում է լեզվական նորմայի, համակարգի թելադրանքով, նրան համապատասխան: Այն լեզվի հետ միասնության մեջ է: Խոսքը բնորոշ է նաև նրանով, որ այն նյութական, ֆիզիկական կողմ ունի, ընկալելի է զգայարաններով (լսողությամբ, տեսողությամբ, շոշափելիքով), իրացվում է գծային պլանով, իրականության համապատասխանության տեսանկյունով կարող է լինել ճիշտ կամ սխալ, կեղծ, այն անկրկնելի է, իրացվում է կապված հաղորդման որոշակի նպատակների հետ, հարմարեցվում է իրադրության հետ, ծավալվում է ժամանակի և տարածության մեջ, դինամիկ է, արտադրողականությամբ սահմանափակ չէ և անվերջ է, միշտ իրացվում է որոշակի անհատի կողմից, դրսևորվում է անհատական տարբերացումներով, պայմանավորված է անհատի ստեղծագործական ակտիվությամբ ու նպատակադրումներով, անհատը իր խոսքի կառուցման մեջ նկատելի չափով անկախ է, անկաշկանդ, այստեղ որոշակի տեղ ունեն պատահականությունը, շեղումները, անկանոնականը, անհատական վարձը, անհատ հաղորդակցվողների հոգեֆիզիկական պայմանները և այլն:  
 ՀԲ

*1.1. Տեքստում գտի՛ր «ֆունկցիա» բառի հոմանիշը: Դո՛ւրս գրիր և բացատրի՛ր «ֆունկցիա» հիմքով կազմված բոլոր բառերը:  
1.2.Անծանոթ բառերը դո՛ւրս գրիր և բացատրական բառարանի միջոցով բացատրի՛ր:  
2. Բացատրի՛ր հետևյալ արտահայտությունները:  
ա)Լեզուն նշանային համակարգ է:  
բ)Խոսքը լեզվական համակարգի կոնկրետ` անհատական իրացումն է:  
գ) Խոսքը լեզվի հետ միասնության մեջ է:*  
Լեզուն և հասարակությունը փոխներգործության մեջ են:  
*4.\*Ա և Բ տեքստերը համառոտի՛ր` դուրս հանելով կրկնվող բոլոր մտքերը:  
5.\* Փորձի՛ր բացատրել «հայոց լեզու» և «հայերեն խոսք» արտահայտությունները:  
6.\* Կարդա՛ տրված տեքստը: Գտի՛ր նոր ինֆորմացիա (մտքեր, որ նախորդ տեքստերում ոչ մի ձևով արտահայտված չեն:)*

Գ. Իբրև օբյեկտիվ ռեալություն`լեզուն հասարակության լեզվական գործունեությամբ օբյեկտիվացող, անվերջորեն արտածվող և վերարտադրվող խոսքերի ամբողջությունն է: Ոչ մի առանձին խոսք, որքան էլ ծավալուն լինի, չի կարող ամբողջապես ընդգրկել լեզուն, սպառել այն: Ավելին. հասարակության ողջ լեզվական գործունեությունը նույպես չի կարող սպառել լեզուն, եթե լեզու ասելով հասկանում ենք ոչ միայն նրա արդեն ունեցած, իրացված համակարգը (բառապաշար, քերականություն), այլ նաև այդ համակարգի հնրավորությունները, որոնք անսպառելի են: Այսպիսով` մենք խոսքը դիտում ենք որպես լեզվի իրացված, օբյեկտիվ ռեալություն դարձած մի մասինկը, հատվածը, օղակը և դրանով իսկ նույնացնում ենք խոսքը լեզվի հետ: Բայց նույնացնելով լեզուն խոսքի հետ`պետք է հիշենք, որ դա առանձինի նույնությունն է ընդհանուրի հետ: Այդ նույնացումը նշանակում է լոկ հաստատումն այն բանի, որ խոսքը և լեզուն առանձինի ու ընդհանուրի հակադրամիասնությունն են կազմում, հակադրվում են իրար իբրև առանձինը ընդհանուրին: Վերջապես այդպիսի նույնացումը թելադրում է նաև, որ խոսքը` իբրև առանձին. մտնում է ընդհանուրի մեջ ոչ ամբողջությամբ, ոչ լիովին,որ ամեն մի խոսք ունի իր մասնավորը, հավելականը կամ հավելյալը, որով նա տարբերվում է ուրիշ խոսքերից, ինչպես և ընդհանուրից`որպես մասնավոր առանձնակի իրացում կամ դրսևորում: Այդ հավելականը, յուրահատուկը մի կողմից սուբյեկտիվն է, մյուս կողմից`անհատականը: Սուբյեկտիվ է այն, որ դա հասարակության անդամի ակտիվ գործունեություն է, մարդու գործունեությունը: Անհատական է այն, որ ամեն մի խոսքի մեջ այսպես թե այնպես դրսևորվում, առարկայանում է անհատի ցանկությունը, հոգեվիճակը, մտածելակերպը և այլն: Խոսքի մեջ դրսևորվող հավելականը, յուրահատուկը մասնավորեցնում, անհատականացնում են խոսքը, տարբերակում այն ուրիշ, նույնպես անհատականացված խոսքերից, մինչդեռ ընդհանրականը նույնացնում է այն ուրիշ խոսքերի ու լեզվի հետ: Այս միտքը մի օրինակով ցուցադրենք): «Փարվանայի» մեջ Թումանյանը գրում է.

Հայրը ինչպես մռայլ մի ամպ,  
Աղջիկն անուշ մի լուսին,  
Ամպ ու լուսին իրար փարված`  
Դուրս են գալի» միասին:

Այս հոյակապ բանաստեղծական պատկերի անհատականությունն ակներև է. ակներև է նաև համեմատությունների միջոցով *ամպ և լուսին* բառերի փոխաբերական գործածությունը, որով անհատականանում է նաև լեզուն` իբրև անհատի խոսք և հատկապես տվյալ ստեղծագործու- թյան մեջ դրսևորված խոսք: Բայց դրա հետ միաժամանակ չկա այդ խոսքի մեջ մի տարր (հնչյուն, բառ, քերականական ձև, շարահյուսական կառույց), որը նույնական չլինի մեր լեզվի համակարգի հետ:

Այսպիսով` դիտելով լեզուն և խոսքը որպես ընդհանուրի և առանձինի հակադրամիասնություն և այդ տեսանկյունով նույնացնելով դրանք`խոսքի մեջ տեսնում ենք նաև այն հավելականը, այն առանձնահատուկը, որով նա տարբերվում է ուրիշ խոսքերից` չխախտելով դրանց ընդհանրությունն ու միասնությունը թե՛ միմյանց և թե՛ լեզվի հետ: ԼՀ

*7. \*Գրածդ շարադրության մեջ (Մուտք, առ. հ. 3) հատկապես քո` խոսքին բնորոշ տարր (տարրեր) գտի՛ր:*

*8. \*Ա, Բ, Գ տեքստերում գտի*՛*ր տրված լեզվական միավորներով համադրված հատվածներ (բաոակապակցություն. արտահայտություն)՝ Քանի՞ հատված գտար, և ի՞նչ հետևություն կարելի է անել այդ փաստից:*

*ա) Գոյական + ածական + գոյական + բայ:*

*բ) Որոշիչ + որոշյալ կամ հատկացուցիչ + հատկացյալ:*

\*ՀԱՅՈՑ ԼԵԶՈԻ

Աշխարհում կա շուրջ երեք հազար լեզու: Կան լեզուներ, որոնցով խոսում են տասնյակ և նույնիսկ հարյուր միլիոնավոր մարդիկ՝ չինարենը, անգլերենը, իսպաներենը, ռուսերենը, ճապոներենը, գերմաներենը, ֆրանսերենը, իտալերենը և այլն: Կան լեզուներ, որոնցով խոսում է միայն մի բանի հազար կամ նույնիսկ մի քանի հարյուր մարդ: Հայերենը խոսողների քանակով միջին տարածման լեզու է. նրանով խոսում է ութ միլիոնից ավելի մարդ:

Աշխարհի լեզուները կազմում են ցեղակցական տարբեր խմբեր կամ, ինչպես ընդունված է կոչել, լեզվընտանիքներ: Լեզվընտանիքը ցեղակից, այսինքն` միևնույն աղբյուրից ծագած լեզուների խումբ է: Հայերենը, ռուսերենը, անգլերենը, գերմաներենը, ֆրանսերենը, իտալերենը, իսպաներենը, պարսկերենը և շատ ուրիշ լեզուներ կազմում են *հնդեվրոպական*, թուրքերենը, ադրբեջաներենը, ուզբեկերենը, ղազախերենը, թուրքմեներենը և այլ լեզուներ` *թուրքական*, ֆիններենը, հունգարերենը, կարելերենը և այլ լեզուներ` ֆիննաուգրական լեզվընտանիքները: Կան նաև ուրիշ լեզվընտանիքներ:

Լեզվընտանիքների մեջ մտնող լեզուները ցեղական տարբեր մերձավորություն ունեն: Այսպես`միայն իր մայրենի լեզվով`ռուսերենով խոսողը կարող է բավական լավ հասկանալ ուկրաիներեն կամ բելոռուսերեն խոսողին, ավելի քիչ կհասկանա լեհին, չեխին, բոլորովին չի հասկանա հային: Ըստ ցեղակցության աստիճանի` լեզվընտանիքի մեջ մտնող լեզուները կազմում են ճյուղեր, այդ ճյուղերը` ենթաճյուղեր և այլն: Հնդեվրոպական լեզվընտանիքի մեջ հնդկական (հինդի, բենգալերեն և այլն) և իրանական (պարսկերեն, տաջիկերեն, քրդերեն և այլն) լեզուները կազմում են հնդիրանական ճյուղը, ռուսերենը, ուկրաիներենը, բելոռուսերենը, լեհերենը, չեխերենը, բուլղարերենը և մի քանի ուրիշ լեզուներ` սլավոնական ճյուղը, գերմաներենը, անգլերենը, հոլանդերենը, շվեդերենը, դանիերենը և մի քանի ուրիշ լեզուներ`գերմանական ճյուղը, իտալերենը, պորտուգալերենը, ֆրանսերենը, իսպաներենը և մի քանի այլ լեզուներ` ռոմանական ճյուղը և այլն: Հայերենը ինքնուրույն ճյուղ է կազմում և մերձավոր ցեղակիցներ չունի:

Հնդեվրոպական ընդհանուր լեզվից հայերենն առանձնացել է հազարավոր տարիներ առաջ: Իր պատմության ընթացքում նա շփվել է շատ լեզուների հետ. ազդել նրանց վրա և ազդեցություն կրել: Հայերենի մեջ շատ բառեր են մտել պարսկերենից, հունարենից, արաբերենից և ուրիշ լեզուներից:

Հնդեվրոպական մյուս լեզուներից անջատվելուց հետո հայերենը երկար ժամանակ ինքնուրույն գիր ու գրականություն չի ունեցել: V դարում Մեսրոպ Մաշտոցն ստեղծել է հայկական գիրը, որով և սկիզբ է դրվել հայերեն ինքնուրույն և թարգմանական գրականությանը: Այսպիսով, հայերենը ավելի քան մեկ ու կես հազարամյակի գրավոր հուշարձաններ ունի և աշխարհի հին գրական լեզուներից մեկն է:  
 Ինչպես ամեն լեզու, հայերենը ես ժամանակի ընթացքում փոխվել է. 5-րդ դարից սկսած`նա անցել է զարգացման երեք շրջան` հին (5-11- րդ դարեր), միջին (12-16-֊րդ դարեր) և նոր (17-20-րդ դարեր):

*Հին շրջանի գրական լեզուն* հայտնի է *գրաբար* անունով: Մշակվելով, հղկվելով և դրվելով կայուն կանոնների տակ` գրաբարը դառնում է ժամանակի հարուստ և ճկուն լեզուներից մեկը: Սկզբնապես այն բոլոր հայերին հասկանալի էր: Խոսակցական լեզուն, աստիճանաբար փոփոխվելով, ժամանակի ընթացքում սկսում է տարբերվել գրաբարից, որ իբրև գրական լեզու, գտնվում էր համեմատաբար կայուն վիճակում, բոլոր հեղինակներն աշխատում էին գրել ընդունված կանոններով: Գրավոր և խոսակցական հայերենների տարբերությունները միջին շրջանի նախօրյակին այնքան շատ էին, որ գրական լեզուն դարձել էր դժվար հասկանալի:

Միջին շրջանում ժամանակի խոսակցական լեզվի հիման վրա հանդես է գալիս մի նոր գրական լեզու, որ հայտնի է *միջին գրական հայերեն*  կամ պարզապես *միջին հայերեն* անուններով: Քանի որ այդ շրջանի հիմնական գրավոր հուշարձանները ստեղծվել են Կիլիկիայի հայկական թագավորության մեջ, միջին գրական հայերենը երբեմն կոչվում էր նաև կիլիկյան հայերեն: Այդ լեզուն ավելի քիչ էր մշակված, քան գրաբարը, որ նրա կողքին շարունակում էր գործել, որպես գրական լեզու: Գրաբարով գրում էին կրոնական, պատմական, փիլիսոփայական և այլ աշխատություններ, վարում կրոնական ծեսերը: Հայկական պետականության կորուստը և խոսակցական լեզվի աճող տարբերությունները միջին գրական հայերենը զրկում են հետագա զարգացման և միասնականացման հնարավորությունից: Այն նույնպես դառնում է դժվար հասկանալի և աստիճանաբար դուրս է գալիս գործածությունից: Միաժամանակ, զանգվածային գաղթերի հետ կապված, միջին շրջանում խիստ մեծանում են բարբառային տարբերությունները:

Ինչպես միջին, այնպես էլ նոր շրջանում հասկանալի լինելու պահանջը մարդկանց ստիպում է գրել ժամանակի խոսակցական լեզվով, որ հայտնի է աշխարհաբար անունով: Մինչև 19-րդ դարի կեսերը աշխարհաբարը որպես գրական լեզու լայն տարածում չուներ: Դեռես շարունակում էր գործածվել գրաբարը: Աշխարհաբարի գրավոր հուշարձանները միատարր չէին. նրանք տարբեր վայրերում տարբեր ձևեր էին ընդունում և տարբեր չափով ենթարկվում գրաբարի ազդեցությանը: Այն մարդիկ, որոնք ուզում էին գրավոր խոսքը հասկանալի դարձնել ժողովրդական լայն զանգվածներին, սկսում էին պայքարել գրաբարը դուրս մղելու և աշխարհաբարը միակ գրական լեզու դարձնելու համար: Այդ պայքարը հայտնի է «գրապայքար» անունով: Խաչատուր Աբովյանը գրապայքարի առաջամարտիկն էր: 19- րդ դարի կեսերից պայքարը պսակվում է հաջողությամբ:

Հայ ժողովրդի ինքնուրույն պետականության բացակայության. նրա մասնատված գոյության պայմաններում նոր գրական լեզուն հանդես է գալիս երկու տարբերակով կամ ճյուղու[, որոնք հայտնի են *արևմտահայ և արևելահայ գրական լեզուներ անուններով*: Արևմտահայ գրական լեզուն կազմավորվել է Թուրքիայում` աոաջին հերթին Պոլսի և Փոքր Ասիայի այլ վայրերի խոսակցական լեզվի հիմքի վրա: Արևելահայ գրական լեզուն, սկիզբ առնելով դեռես պարսկական տիրապետության ժամանակ, զարգացել ու ձևավորվել է Արևելյան Հայաստանի, մասնավորապես արարատյան, առաջին հերթին Երևանի խոսակցական լեզվի հիմքի վրա: Ե՛վ արևմտահայ, և՛ արևելահայ գրական լեզուները ենթարկվել են գրաբարի ազդեցությանը: Հատկապես ուժեղ է գրաբարի ազդեցությունը արևմտահայ գրական լեզվի վրա:

Հայաստանում պետականության հաստատվելուց հետո արևելահայ գրական լեզուն դառնում է պետական լեզու և հանդես գալիս գրական լեզվի գործածության բոլոր ոլորտներում: Արևմտահայ գրական լեզուն 1915 թ. հայկական կոտորածներից հետո զրկվում է խոսակցական լայն հիմքից, բայց շարունակում է գործածության մեջ լինել արտասահմանում` սփյուռքահայության մեջ:

ՀԼ 9-10

*1.Խոսակցական հայերենում գործածական ռուսերեն բառեր գտի՛ր և ինքնուրույն կամ բառարանի օգնությամբ դրանց հայերեն համարժեքները գրի՛ր:*

*2.Ծանոթ այլ լեզուների բառեր գտի՛ր ժամանակակից հայերենում (գրական և խոսակցական), բառարանների օգնությամբ պարզի՛ր դրանցից որո՞նք կարելի է փոխարինել հայերեն համարժեքներով:*

*3.\*Փորձի՚՛ ր բացատրել ռուսերեն անհարկի փոխառությունների  
 առատությունը ժամանակակից արևելահայերենում:*

*4.\*Փորձ ի՛ր բացատրել` լեզուները ո՞ր լեզուներից ինչպիսի՛ պայմաններում, ինչպիսի՛ բառեր են փոխառում: \*Հայրերենագիտական բառարանի («Փոխառություն» հոդված) կամ այլ աղբյուրների օգնությամբ պարզի ՛ր, թե հայերենում ինչպիսի՛ փոխառություններ կան, և ո՛ր լեզու ներից են փոխառությունները շատ:*

*5.*Հայերենի զարգացման հին շրշան*`5-11-րդ դարեր, այս տեղեկությունը քննարկի՛ր` համեմատելով նույն հոդվածում գրաբարին վերաբերող այլ տեղեկությունների հետ: Փորձի՛ր բացատրեց այդ պնդման հիմքը:*

*6.\*Բացատրի ՛ր տրված արտահայտությունը.*

Հանդես գալ գրական լեզվի գործածության բոլոր ոլորտներում:

*7.\* Հաշվի առնելով լեզվի բնույթագրության համար կարևոր գծերը (Լեզու և խոսք, Ա.հոդված), պատմական, աշխարհագրական գիտելիք֊ները՝ փորձի՛ր բացատրել գրական չորս հայերենի ծագումը, զարգացումը, դրանցից երկուսի գործածությունից դուրս գալը:*

*8.Արևմտահայերեն տեքստը վերածի՛ր արևեահայերենի: Լսի′ր այդ տեքստի ձայնագրությունը: \*Գրի′ր արևելահայերենի և արևմտահայերենի միջև ի՞նչ տարբերություններ ես նկատել (հնչյունաբանական, բառօգտագործման, ձևաբանական, շարահյուսական):*

Մենք մեր գրականության, ավելի ճիշտը մեր գրողներուն պաշտամունքը նույնացուցած ենք ազգասիրության պարտքի մը հետ: Չենք հոժարիր ընդունիլ, որ վավերական տաղանդը չի վախնար տաքեն ու պաղեն ու կդիմավորե սերունդներուն արհամարհանքը, հերիք է, որ ըլլա օժտված այդ կարծրությամբ: Ավելի քան ստույգ է, որ հարյուր տարի առաջ ընթերցողը խանդավառած քերթված մը հարյուր տարի վերջ չի կրնար մեռնիլ, եթե երբեք իր մեջը ունի կյանքի հավիտենական խմորեն փշրանք մը բան:

Հ Օ

*9.\*Ձեր բնակավայրում գործածվող բարբառը հայերենի գրական ո՞ր ճյուղին է նման: \*Ձեր բարբառն ինչո՞վ է տարբերվում գրական արևելահայերենից:* ԲԱՆԱՎՈՐ ԵՎ ԳՐԱՎՈՐ ԽՈՍՔ

*Բանավոր խոսքը* պատմականորեն նախորդում է գրավորին, ունի խոսակցական-արտասանական իրացում: Այն հիմնականում բարձրաձայն խոսողություն է. կարելի է ձայնագրել և վերարտադրել, հաղորդել տեխնիկական միջոցներով (հեռախոս, ռադիո): Որոշակի է սրա պայմանավորվածությունը խոսքային իրադրությամբ, մասնավորապես հաղորդակցվողների փոխհարաբերությամբ, հաղորդողի հոգեվիճակով, տրամադրությամբ: Այս դեպքում առանձնակի նշանակություն են ստանում ուղեկցող միջոցները (շարժուձևերի գործադրումը): Արտահայտության ձևերն են` զրույցը, բանավեճը, վեճը, զեկուցումը, դասախոսությունը, ճառը, հայտարարությունը, կոչը, երգը, չափածո և արձակ խոսքը: Բանավոր խոսքը սահմանափակված է տարածականորեն (բանավոր կարելի է հաղորդակցվել միայն լսելի տարածության վրա` չհաշված տեխնիկական միջոցների գործադրումը) և ժամանակով (բանավոր կարող են հաղորդակցվել միայն տվյալ սերնդի մարդիկ` ժամանակակիցները):

Բանավոր խոսելու արվեստը և դրա մասին գիտությունը անվանում են *ճարտասանություն*: Այն ճանաչում է ունեցել դեռևս անտիկ աշխարհում: Ծագել է մ. թ. ա. 6-5-րդ դարերում, Հին Հունաստանում: Հայ ճարտասանությունը իր ձևավորումն ու զարգացումն սկսել է մ. թ. ա. I դարում: Միջնադարյան հայկական համալսարաններում ճարտասանությունը եղել է դասավանդվող առարկա: Ճարտասանական արվեստը գործադրվում է նաև նոր ժամանակներում, մանավանդ հրապարակախոսական և քաղաքական բնագավառներում:  
 *Գրավոր խոսքը*  գրի առնված, գրավոր տեքստի վերածած խոսքն է իրացվում է գրային պայմանակա նշանների գործադրումով ( ձեռքով), ընկալվում է տեսողությամբ կամ շոշափելիքով: Այս դեպքում խոսքային իրադրություն ստեղծվում է մտովի, ոչ իրականում: Զուրկ է բանավորին հատուկ կառուցվածքային և ոճաարտահայտչական (հնչերանգային) որոշ հատկանիշներից: Կարևոր դեր են ստանում գրության եղանակները, կետադրությունը: Սովորաբար ունենում է վերնագիր (խորագիր): Հաղթահարում է բանավոր խոսքի ժամանակային և տարածական սահմանափակությունները:  
 Ըստ ՀԲ

*1. \*Գրի՛ր բանավոր խոսքի ձևերից որի՞ դեպքում տրված հատկանիշներից որո՞նք են կարևորվում:*   
 Գրական լեզվի օրինաչափություններին տիրապետել,  
խոսքը դիմացինին հասկանալի արտահայտելն կարողանալ,   
դիմացինին ուշադիր լսել կարողանալ,   
երաժշտական լսողություն ունենալ,   
ուրիշների մտքին հետևել կարողանալ,  
խոսքը հուզական, արտահայտիչ և համոզիչ դարձնելու ձայնային միջոցներին տիրապետել,  
խոսքը հուզական, արտահայտիչ և համոզիչ դարձնելու լեզվական միջոցներին տիրապետել:

2.\*Բացատրի՛ր`

Գրավոր խոսքը հաղթահարում է բանավոր խոսքի ժամանակային և տարածական սահմանափակությունները:

*3.\*Առանձին֊-առանձին գրի՛ր բանավոր և գրավոր խոսքերը դրականորեն բնութագրող հատկանիշները:*

*4. Բարձրաձայն կարդա՛տրված տեքստը ՝  
ա) առանց արտահայտելու ինչ-որ վերաբերմունք.   
բ) հնչերանգով ուշադրությություն հրավիրելով այն բառերի, արտահայտությունների և հատվածների վրա, որ հատկապես կարևորում ես:*

Մի անգամ էդիսոնը գանգատվեց էյնշտեյնին.  
-Չեմ կարողանում ինձ համար օգնականներ ընտրել: Ամեն օր ինձ մոտ գալիս է մի քանի երիտասարդ, սակայն նրանցից ոչ մեկը իր գիտելիքներով չի համապատասխանում այդ պաշտոնին:  
-Իսկ Դուք դա ինչո՞վ եք որոշում,֊ հարցրեց էյնշտեյնը:  
-Այս հարցաթերթիկով,- պատասխանեց գյուտարարը: էյնշտեյնը աչքի անցկացրեց էդիսոնի հարցերը: «Քանի՞ մղոն է Նյու Յորքից մինչև Չիկագո»,- կարդաց նա և ասաց.  
-Պատասխանը կարելի է գտնել երկաթուղային տեղեկագրում:   
Ապա`  
-«Ինչպե՞ս է ստացվում չժանգոտվող պողպատը»: Այդ մասին կարելի է կարդալ մետաղների ստացման տեղեկագրքում:   
Այդպես նա կարդաց բոլոր հարցերը և կատակով նկատեց.  
-Չեմ սպասում, որ Դուք մերժեք ինձ: Ես ինքնակամ հանում եմ իմ թեկնածությունը:

ԶՖ

*5. Տրված տեքստը խմբագրի′ր այնպես, որ քո վերաբերմունքը ներկայացված ինֆորմացիայի նկատմամբ հասկանալի դառնա, և բանավոր փոխադրի՛ր:*

Սարդի զգացողությունն այնքան նուրբ է, որ նա եղանակը փոխվելուց շատ առաջ զգում է և սպասվող եղանակին համապատասխան սարդոստայն հյուսում: Սարդերի այդ հատկության մասին է հետևյալ պատմական իրողությունը:

1794 աշնանը Նապոլեոնի բանակը մտավ Հոլանդիայի տարածքը: Այն ժամանակվա համար առաջնակարգ ֆրանսիական բանակը ետ մղելու համար հոլանդացիները ո՛չ զինվորներ ունեին, ո՛չ հրանոթներ: Նրանք դիմեցին խորամանկության, ջրանցքների ջրարգելակները բացեցին և ճանապարհները, ճամփեզրն ու դաշտերը ջրով ծածկեցին: Թվում էր, թե թշնամին ներխուժելու հնարավորություն այլևս չուներ: Երբ ֆրանսիացիներն արդեն թողնում էին Հոլանդիան, հանկարծ հրամայվեց դադարեցնել նահաջը և սպասել: Դրա պատճառն այն էր, որ հոլանդացիների կողմից բանտարկված գեներալ Դիժոնվալ Կատրմերը բանտից հաղորդել էր, որ սարդերը կրկնապատկված եռանդով են սարդոստայն գործում, ինչպես սովորաբար անում են սառը և չոր եղանակից առաջ: Եվ իրոք, ժամանակավոր տաքությունից հետո վրա հասավ սառնամանիքը, ջուրը սառեց, և այլևս ոչինչ չէր կարող կանգնեցնել ներխուժող բանակի առաջխաղացումը:

ԶՖ

6.Բանավոր պատմի՛ր ցանկացած առարկայից քեզ հետաքրքրող թեմայով դասը այնպես, որ խոսողները հասկանան թե քեզ հատկապես ի՞նչն է հետաքրքրել: (Ձայնագրի՛ր և վերաձայնգրի՛ր մինչև վերջնական տարբերակ ստանալը):

Ոճ

ՄՈԻՏՔ

*I. Համեմատի՛ր ալպիական մանուշակի մասին տրված տեքստերը: Ո՞ւմ է ուղղված դրանցից յուրաքանչյուրը:*

Ա. Ալպիական մանուշակը բազմամյա բույս է՝ սողոցող բազմաճյուղ արմատներով: Ծաղիկները ձգված են, 3-5 սմ երկարություն ունեն, ալ կարմիրից մինչև մուգ մանուշակագույն կարող են լինել: Ծաղկում է մայիսից մինչև սեպտեմբեր: Տարածված է Հարավային Ֆրանսիայի, Իսպանիայի, Իտալիայի և այլ բարձր լեռնային շրջաններում:

Բ. Կաքավաբերդի բարձունքի միակ ծաղիկը ալպիական մանուշակն է` ցողունը` կաքավի ոտքի պես կարմիր, ծաղիկը` ծիրաի գույն: Քարի մոտ է բուսնում ալպիական մանուշակը, պարիսպների տակ: Արևից քարերը տաքանում են, և երբ ամպերը ծածկում են քար ու պարիսպ, մանուշակը թեքվում է, գլուխը հենում քարին: Ծաղկափոշու մեջ թաթախված գունավոր բզեզին մանուշակը ճոճք է թվում, աշխարհը` գունավոր բուրաստան:

ԱԲ

*II.Համեմատի՛ր տրված տեքստերը: Ինչպիսի՞պայմաններում, ինչպիսի՞վերաբերմունքով է ասվել դրանցից յուրաքանչյուրը:*

Ա. Հայկական հարցի քննարկումը նախապատրաստելու համար աշխատում էր Հայաստանի Հանրապետության պատվիրակությունը`Ավետիս Ահարոնյանի նախագահությամբ, և հայոց ազգային պատվիրակությունը` եգիտպահայ մեծահարուստ, հասարակական գործիչ Պողոս Նուբար փաշայի գլխավորությամբ:

Թուրքիայի հետ հաշտության պայմանագրի նախապատրաստման համար 1920 թ. ապրիլին Իտալիայի Սան-Ռեմո քաղաքում կայացավ առանձին կոնֆերանս: Այդ կոնֆերանսում կարևոր տեղ ուներ հայկական հարցը: Հայկական պատվիրակությունները բազմաթիվ ելույթներ և հանդիպումներ են ունեցել հանգամանորեն անդրադառնալով Միացյալ Հայաստանի կազմավորման հետ կապված հարցերին: Դաշնակից տերությունները համաձայն էին Արևելյան և Արևմտյան Հայաստանների միվորմանը մեկ ընդհանուր հայկական պետության մեջ: Սակայն դժբախտաբար լուծում չէին տալիս այն հարցին, թե ինչպես կարելի էր իրական դարձնել միացյալ և անկախ Հայաստանի ստեղծումը, ո՛ր երկիրն էր հովանավորելու հայկական պետությունը:

ՊԴ

Բ. Այդ առտու ով որ իր տեղեն ելավ Իտալիա երթալու, «այսօր կամ երբեք» ըսավ: Եվ որովհետև ով տեղեն ելնելով «այսօր կամ երբեք» ըսավ, դրամ ստացավ ու ճամփա ինկավ, այդ պատճառով ազգային պատվիրակության սնդուկը դատարկվեցավ ու գանձապահը ներսի օդը մաքրելու համար սնդուկին դուռը մինչև երեկո բաց թողեց:

Ապրիլ 11-ին` նախաճաշեն ետքը Նուբար փաշան ու Ահարոնյանը, անոնց հետ նաև շարք մը հայ էֆենդիներ, ներս մտան անգլիական պատվիրակության դահլիճը: Խորքին նստած էր ծեր անգլիացի դիպլոմատը: Եվ սկսեց Նուբարը.  
-Շնորհակալ ենք: Մեր լսածով Տաճկաստանի քանի մը գավառներ պիտի խլվին Թյուրքիո ձեոքեն:  
-Եվ տրվին հայերուն,- ամբողջացուց Ահարոնյանն ու ավելցուց,- ողջ հայությունն ավետիք կուզե ձեր շրթունքեն:  
 Անգլիացի դիպլոմատը թաշկինակը հանեց շրթունքը սրբեց ու ըսավ պաղ-պաղ.  
-Դուք պարտք եք Անգլիային քառասուն հազար հրացանի և նույքան ձեռք շորի գին:  
Հայ պատգամավորներու վերջին շարքերեն լսվեցին.  
 -Կուտանք, աղեկ, Ֆրանսան մեր 50 հազար փութ բամաբակն է տարեր, անկե կառնենք, կուտանք:  
Անգլիան պատասխանեց.  
-Գիտեք, ես ալ նեղն եմ. ինքս հասակն առած մարդ: Պետք է մտածեք իմ մասին ալ:  
Վարանդյանը, տեսնելով, որ խնդիրը կլրջանա, ձեռքը խոթեց գրպանը`  
-ժամացույց կվերցնե՞ք,- հարցուց ու պարզեց:  
-Կարելի է,- ընդունեց անգլիացին` աչքն Ահարոնյանի մատանուն սևեռտծ:-Մաաամի-բան չունե՞ք:  
-Ոչ,- կմկմալով պատասխանեց Ահարոնյանը:

-Ա՜, կարծեցի` մատինդ մատանի է...  
-Ասիկա կնկանս հիշատակն է: Կուզես` տամ...  
-Տուր, ես հանձն կառնեմ քո կինը միշտ հիշեցնել քեզի:  
-Առ, միայն մեր հարցը շուտ լուծվի,- ըսավ Ահարոնյանը:  
-Իսկ կհիշե՞ս, անցյալ գարնան տոնն ու կես եգիպտացորեն տվի քեզ, որի գինը նորեն չեմ ստացեր...  
 Այս խոսքերի վրա հայ պատվիրակները հետ-հետ քաշվեցին ու չքացան:  
 Այն իրիկուն Ամերիկա կանչեց հայերուն, չգնացին` վախենալով իր կաթերի գինն ուզելեն: Շվեդիա կանչեց`չգնացին` բերած գութաններու գինեն երկյուղելով: Ֆրանսիա կանչեց`չգաեցին`կասկածելով, որ իրենց Փարիզի պատգամավորներուն տան վարձը ուզե պիտի:  
 Կոնֆերանսին աշխատանքները խաղաղ կշարունակվեին: Ահարոնյանն ու իր ընտանիքը կզբոսնեին ծովափին և կկշռվեին իտալական առատ սեղանին արդյունքը պարզելու համար:

ԼԿ

III.Բառարանում կարդա' «ոճ» բառի բոլոր իմաստները:

Հայերեն «ոճ» բառը համապատասխանում է հունարեն «ստիլոս» բառին, որ շատ լեզուների մեջ մտել է «ստիլ» ձևով: Հունարեն և հայերեն բառերն ունեցել են իմաստային գրեթե միևնույն զարգացումը: «Ոճ» նախապես նշանակել է ծղոտ, ցողուն, որով հնում գրել են:  
 Լեզուն տարբերվում է ոչ միայն անհատից անհատ, այլև ըստ հասարակական խմբերի և գործունեության բնագավառների:Միևնույն անհատն էլ միևնույն միտքը տարբեր պայմաններում տարբեր ձևով է արտահայտում` նայած այն բանին, թե ինչի՞ մասին է խոսում, ում հետ և ի՞ նչ նպատակով: Հաղորդակցման բնագավառի առանձնահատկութ-յուններով, խոսողի (գրողի) անհատական լեզվական հակումներով, ճաշակով ու սովորություններով, խոսքի իրադրությամբ, առարկայի բնույթով, նպատակադրությամբ և ներգործուն լինելու պահանջով պայմանավորված լեզվական տարբերությունները ոճական բնույթ ունեն: Ոճը հուզաարտահայտչական-գնահատողական նշանակությամբ օժտված լեզվական-խոսքային տարրերի ամբողջությունն է, համակարգը, որը հատուկ է հաղորդակցման այս կամ ոլորտին, իրադրությանը, սոցիալական կամ պրոֆեսիոնալ խավին` խմբավորմանը, անհատին:  
 Ոճերը լինում են երեք տեսակ` գործառական, իրադրական և անհատական:  
 1.*Գործառական ոճերը* կապված են հասարակական կյանքի առանձին բնագավառների հետ. լինում են առօրյա խոսակցական, վարչագործարարական, գիտական, հրապարակախոսական, գեղար-վեստական: Առօրյա խոսակցական ոճը հատուկ է հիմնականում բանավոր խոսքի ոլորտին: Դրա դրսևորման ձևը երկխոսությունն է: Այդ ոճին հատուկ են հուզականությունը և պատկերավորությունը, արտահայտչականությունը և անմիջականությունը: Այդպիսի խոսքում մեծ թիվ են կազմում հարցական, պատմողական, բացականչական նախադասությունները, հաճախակի են կրկնությունները, միջարկում-ները, թերասումները, գրական լեզվից շեղումները, շատ են գործածվում առօրյա կյանքի բառեր, ձայնարկություններ և վերաբերականներ: Այդ խոսքը կարող է ընթանալ հանդարտ պատմողական ձևով, ստանալ հարց ու պատասխանի ձև, վերածվել վեճի`խոսող կողմերի վերաբերմունքի բուռն արտահայտությամբ և արագ տեմպով:  
 *Վարչագործարարական ոճը* հանդես է գալիս պետական գործունե-ության ոլորտում, պաշտոնական գրագրության մեջ և գործնական գրություններում`դիվանագիտական փաստաթղթերում, օրենքներում, հրամանագրերում, արձանագրություններում, դիմումներում և այլն: Դա իր բնույթով գրեթե հակադրվում է առօրյա խոսակցականին, զուրկ է հուզականությունից և պատկերավորությունից, բառերը գործածվում են ուղղակի իմաստով, խոսքը հակիրճ է, ձևակերպումները` ճշգրիտ, բացակայում են բացականչական նախադասությունները, ձայնարկութ-յունները, պարտադիր է քերականական կանոնավորությունը: Հնարավորին չափ բացառվում են երկիմաստ արտահայտությունների գործածությունը: Հաճախադեպ են գրաբարյան *ի, աո, ըստ, ընդ* նախդիրներում *ենթարկվել ունենալ, առնել* բայերով կապակցություւնները, *վերո-, ներքո*- կազմիչներով բաղադրությունները և այլն: Ընդհանրապես շատ են նույնատիպ, այսպես կոչված, կաղապարային արտահայտությունները:  
 *Գիտական ոճը* հանդես է գալիս գիտական աշխատություններում, դասախոսություններում, զեկուցումներում, ելույթներում: Այդ ոճին հատուկ են վարչագործարարական ոճի բոլոր էական հատկությունները, որոնք վերջինս տարբերում են առօրյա խոսակցականից: Սակայն գիտական ոճը տարբերվում է վարչագործարարակաևից: Նախ` նրան բնորոշ է ավելի շատ դատողական, քան նկարագրական խոսքը, թեև գիտատեխնիկական որոշ աշխատություններում, զեկուցումներում, դասախոսություններում նկարագրությունը դառնում է խոսքի հիմնական նպատակը: Երկրորդ` գիտական խոսքի մեջ մեծ տեղ են գրավում մասնագիտական բառերն ու տերմինները. Գիտակցաբար խուսափում են վարչագործարարական ոճին հատուկ կաղապարային արտահայտություններից: Գիտական ոճին հատուկ են դատողական տիպի բառերն ու շաղկապները` այսպիսով, հետնաբար, ուրեմն, որովհետև, բանի որ, այսինքն, սրանով իսկ և այլն: Գիտական ոճի մի տեսակն է *գիտահանրամատչելի ոճը*, որ բնորոշ է ոչ մասնագետ ընթերցողների համար գրված աշխատություններին, լայն զանգվածների համար նախատեսված գրքերին, գրքույկներին, հոդվածներին, հանրամատչելի զեկուցումներին ու դասախոսություններին: Այս դեպքում ավելի քիչ են օգտագործվում նեղ մասնագիտական տերմինները, խոսքն ավելի ազատ է և կառուցվում է այնպես, որ ընթերցողին կամ ունկնդրին հասկանալի ու հետաքրքրական լինի, կարող են լինել նաև առօրյա խոսակցական և գեղարվեստական ոճի տարրեր:

*Հրապարակախոսական ոճը* հանդես է գալիս պարբերական մամուլում և հրապարակային ելույթներում: Հրապարակախոսական ոճը համատեղում է գիտական և գեղարվեստական խոսքի առանձնահատկությունները: Նրա նպատակն է ազդել ընթերցողի կամ ունկնդրի ոչ միայն մտքի ու դատողության, այլև կամքի, զգացումների ու երևակայության վրա, նրան գործի մղել, հուզել: Եթե համոզիչ լինելու համար հրապարակախոսությունը պետք է կառուցված լինի ճշգրիտ դատողությունների և փաստերի վրա, ապա ավելի ազդեցիկ ու ներգործուն լինելու համար պետք է լինի արտահայտիչ, պատկերավոր, հուզական: Այն յուրահատուկ մենախոսություն է`օժտված արտահայտ-չական համապատասխան միջոցներով:

*Գեղարվեստական ոճին* հատուկ են պատկերավորությունը և հուզականությունը: Այն պայմանավորված է գեղարվեստական երկի ստեղծագործական բնույթով և գեղարվեստական արժեքով, որոնց համապատասխան` երկի հեղինակը լեզվական միջոցների որոշակի նպատակադիր ընտրություն է կատարում: Գեղարվեստական խոսքը, ուղղված լինելով մեծաքանակ ընթերցողների կամ ունկնդիրների, կարող է հանդես գալ և՛ մենախոսության, և՛ երկխոսության ձևով, ընդ որում վերջինիս նպատակն այս դեպքում իրականության ստեղծագործական վերարտադրությունն է: Գրական երկի հեղինակը հատուկ դիտավորությամբ կարող է մյուս ոճերը ընդօրինակել, պատմական այս կամ այն դարաշրջանին հատուկ միջավայր ստեղծելու համար օգտագործել առդեն հնացած բառեր ու արտահայտություններ, տվյալ վայրը և նրա կենցաղը Նկարագրելիս դիմել այդ վայրին հատուկ բառերի և արտահայտության եղանակների, նույնությամբ վերարտադրել հերոսների լեզվական առանձնահատկությունները: Այս երևույթը կոչվում է ոճավորում:

2. *Իրադրական ոճերը* կախված են խոսքի իրականացման անմիջական պայմաններից, խոսողի և խոսքի առարկայի, խոսակցի և խոսողի փոխհարաբերությունից: Իրադրական ոճերը լինում են պաշտոնական, հանդիսավոր, հորդորական, մտերմական-փաղաքշական, կատակաբան, ծաղրական և այլն:  
 *Պաշտոնական ոճը* գործադրվում է այն դեպքում, երբ խոսողը աշխատում է ըստ հնարավորին հեռու մնալ իր անձնական վերաբեր-մունքի արտահայտությունից: Իսկ ընդգծված լինելու դեպքում այն դառնում է սառն ու չոր:  
 *Հանդիսավոր ոճը* գործադրվում է այն դեպքում, երբ խոսողը ցանկանում է ընդգրկել առարկայի վեհությունն ու կարևորությունը. Նկարագրվող անձի, երևույթի, իրադարձության հանդեպ առաջ բերել հարգանք ու հիացում:  
 *Հորդորական ոճը* գործադրվում է այն դեպքում, երբ խոսողը հորդորում է, խրատում գործողության մղում կամ աշխատում հետ պահել ինչ-որ գործողույթյունից: Եթե խոսողն արտահայտվում է ավելի խիստ կամ կտրուկ տոնով, հորդորական ոճը վերածվում է հրամայականի:  
 *Մտերմական-փաղաքշական ոճով* խոսողն ընդգծում է իր մտերմական վերաբերմունքը խոսքի առարկա անձի, խոսակցի նկատմամբ, արտահայտում իր համակրանքը:  
 *Կատակաբան ոճը* դրսևորվում է այն դեպքում, երբ խոսողը բարեկամական կատակ է անում, աշխատում առաջ բերել մտերմական ժպիտ, հարաբերությունները չսրել: Եթե խոսքն ստանում է որոշ արհամարհական երանգ, խոսողն աշխատում է ցույց տալ իր գերազանցությունը, կատակաբան ոճը վերածվում է հեգնականի:

*Ծաղրական ոճը* գործադրվում է այն դեպքում, երբ խոսողը բացասական վերաբերմունք ունի դեպի խոսքի առարկան կամ խոսակիցը, նրանց ծաղրում է, նշավակում, խայտառակում:

3.Անհատական հակումների, բնավորության, խառնվածքի, կրթության, դաստիարակության ու ճաշակի, իրականության ընկալման հետ կապված` լեզվական միջոցների անհատական օգտագործմամբ պայմանավորված ոճական տարբերությունները առաջ են բերում անհատական ոճերը: Տարբերում են անհատական ոճի երեք հիմնական տեսակ` բարձր կամ վսեմ, միջին կամ խառն, պարզ կամ հասարակ: Անհատական ոճերի տարբերություններն առավել ցայտուն դրսևորվում են գեղարվեստական գրականության մեջ: Որքան ավելի խորն է գրողի անհատականությունը, և ավելի մշակված ու հղկված նրա լեզուն, այնքան ավելի հստակ է նրա ոճը, և այնքան ավելի պարզորոշ են դրսևորվում այդ ոճի առանձնահատկությումմերը: Հեղինակի ստեղծագործական զարգացման հետ կարող է փոխվել նրա ոճը:

Ըստ Հ.Լ 9-10

*1.\*Փորձիր բացատրել, թե «ոճ» բառի՛ «գրելու գործիր» իմաստից ինչպես են առաջացել այսօրվա իմաստները:*

*2.\*Տրված նախադասության մեջ ի՞նչ իմաստով է գործածվել «լեզու» բառը:*

Լեզուն տարբերվում է ոչ միայն անհատից անհատ, այլև ըստ հասարակական խմբերի և գործունեության բնագավառների:

*3.\*Տրված նախադասության արտահայտած միտքը վերարտահայտի՛ր ընդարձակ և պարզ`կրտսեր կամ միջին տարիքի դպրոցականների համար:*

Ոճը հուզաարտահայտչական-գնահատողական նշանակությամբ օժտված լեզվական-խոսքային տարրերի ամբողջությունն է, համա-կարգը, որը հատուկ է հաղորդակցման այս կամ ոլորտին, իրադրու-թյանը, սոցիալական կամ պրոֆեսիոնալ խավին` խմբավորմանը, անհատին:

4.1. \*Գրի՛ր` որտե՞ղ կարող է հանդես գալ գործառական ոճերից յուրաքանչյուրը` առօրյա խոսակցական, վարչա -գործարարական, գիտական, հրպարակախոսական, գեղարվեստսական:  
4.2.\*Տրված հատկանիշներից յուրաքանչյուրը ո՞ր ոճին կարելի է վերագրել: Դասավորի՛ր այդ հատկանիշներն ըստ ոճերի քանակի, որոնց նրանք վերագրվում են:  
 Ճշգրտություն, սեղմություն, պատեհություն, բովանդակայնություն, բազմազանություն, կանոնավորություն, արտահայտչություն, պատկերավորություն, հուզականություն, տրամաբանականություն:

4.3.Գրի՛ր ոճի բացասական հատկանիշները (նախորդ առաջադրանքում տրված դրական հատկանիշների հականիշների միջոցով):  
4.4. \* Գործ առ ակա ն որևէ ոճի խոսքում ուրիշ ո՛ր ոճի (ոճերի) տարրեր կարոդ են Լիներ  
4.5.\*Գործաոական ո՞ր ոճը կարելի է ավելի ընդգրկուն կամ ընդհանրական համարել:  
4.6\*Գործառական ո՞ր ոճը նկարագրելիս կարելի է օգտագործել հետևյալ նախադասությունը.  
 Ոճավորումը խոսքի տվյալ տեսակի համար ոչ սովորական և տվյալ ոճից տարբեր լեզվական միջոցների ու ոճերի օգտագործումն է հատուկ դիտավորությամբ` ավելի մեծ ճշմարտության և նմանության հասնելու, խոսքն ավելի ուժեղացնելու, երբեմն էլ զավեշտական տպավորություն ստեղծելու նպատակով:

*5.1. Իրադրական ոճերից որո՞վ կարող է լինել տրված խոսքերից յուրաքանչյուրը:* Հոբելյանական հոդված, բարոյախոսական զրույց, հանդիսավոր զեկուցում, ելույթ, գործնական գրագրություն, անձնական նամակ, գիտական շարադրանք, առօրյա խոսակցություն*:*

*5.2.\*Գտի՛ր առնչությունները գործառական և իրադրական ոճերի միջև:  
6.1.\*Փորձի'ր սահմանել ՝ի՞նչ է գրողի ոճը:  
6.2.Կարդա՛ Թումանյանի «Անուշի» առաջի ն և երկրորդ տարբերակները:  
Գտի՛ր ոճական տարբերությունները:  
6.3.\*Ինչպիսի՞ն է քո ոճը:  
7.\*Ո՞ւմ ստեղծագործությունից է տրված հատվածը` Թումանյանի՞ թե ՞ Իսահակյանի: Պատասխանդ հիմնավոի՛ր ընտրածդ հեղինակի ստեղծագործությունների միջոցով:*

Եվ խեղճ երեխան դողալով, հարուստների պատերը բռնելով, գնա՜ց, գնա՜ց, քաղաքից դուրս ելավ: Հասավ մոտավոր սարին, դժվար էր վերելքը, քարեր ու քարեր, ոտքը դիպչում էր քարերին, խիստ ցավում, բայց նա ուշ չդարձնելով բարձրանում էր անընդհատ:  
 Մութը իջավ, և կանաչ սարը սևերով ծածկվեց: Սարի գլխին փայլփլում էին աստղերը՝ կանչող, գուրգուրող ճրագների պես:  
 Փչում էր սառը, խիստ քամին, որ ձորերի մեջ ու քարափների գլխին վայում էր. երբեմն թռչում էին սև թևերով գիշերահավերը, որոնք որսի էին դուրս եկել:  
 Երեխան անվախ և հաստատուն քայլերու[ գնում էր վերև, բա՜րձր, միշտ բարձր....

*8.Տրված տեքստը փոխադրի՛ր առօրյա խոսակցական ոճով (բանավոր պատմի՛ր'պատմությունդ ձայնագրելով):*

Լեհ գիտնականները ստեղծել են էլեկտրոնային նոր սարք, որը պետք է նրանց, ովքեր հիվանդության հետևանքով կորցրել են խոսելու կարողությունը: Սարքը հիվանդի պարանոցին ամրացված մեմբրանի մեխանիկական տատանումները փոխակերպում է էլեկտրական իմպուլսների, որոնք հատուկ սարքերի միջոցով վերածվում են խոսքի: Այդ «էլեկտրական կոկորդը» 240 գրամ կշռող փոքրիկ գլան է, որի ստորին մասում ակումուլյատորն ու կառավարման բլոկներն են: Ակումուլյատորը նախատեսված է սարքը 4 ժամ անընդհատ օգտագործելու համար:  
Սարքը շատ պարդ է, բարդ կարգավորում չի պահանջում: Հիվանդը 5 րոպեում սովորում է աշխատել դրանով:

ԳՏ

*9.Կարդա՛ Բակունցի «Սպիտակ ձին» և սյուժեն փոխադրի՛ր որպես պաշտոնական տեղեկատվություն:*

*10.Տրված տեքստը փոխադրի՛ր գեղարվեստական ոճով` փորձելով պատկերներ ստեղծել և տրամադրություն արտահայտել:*  
Ծիածանը օպտիկական երևույթ է. ունի երկնակամարով ձգվող բազմերանգ աղեղի տեսք: Դիտվում է այն դեպքում, երբ Արեգակի ճառագայթները լուսավորում են անձրևի կաթիլներուվ գոյացած ծածկույթը, որը գտնվում է երկնքի` Արեգակին հակադիր կողմում: Ծիածանի կենտրոնն ընկած է Արեգակի սկավառակով և դիտորդի աչքով անցնող ուղղի վրա: Ծիածանի գույների հաջորդականությունն այնպիսին է, ինչպիսին արեգակնային սպեկտորը, ընդ որում արտաքին շերտը սովորաբար լինում է կարմիր, ներքինը` մանուշակագույն: Ներքին շերտի կողմից երբեմն երևում են գլխավոր ծիածանին հարող երկրորդային գունավոր աղեղներ:  
*11.Պարբերական մամուլից ձեզ դուր եկած մի հրապարակում դասարանում քննարկեք որպես հրապարակախոսական ոճի արտահայ- տություն:  
12.\*Քո նախընտրած լրագրի մի համարում առանձնացրո՛ւ շատ հաջողված և չհաջողված նմուշներ:  
13.Լրագրից քո նախընտրած նյութը փոխադրի՜ր` քննարկելով (խոսի՛ր և՛թեմայի, և՛ հեղինակի վերաբերմունքի ու ասելիքի, և՛ ասվածի համոզիչ լինելու աստիճանի մասին) և հետևությու ն անելով:*

*14.Տրված տեքստը փոխադրի՛ր հանդիսավոր (վերամբարձ) ոճով:*

XVI դարում`ամերիկյան մայրցամաքի հայտնադործումից հետո,եվրոպացի արկածախնդիրները դեպի անհայտ հողերն էին գնում: Նրանցից մեկը` Կոնկիստադոր Պիսառոն, որ երիտասարդ ժամանակ վարձու զինվոր էր եղել, իր դաժանությամբ զարմացրել էր նույնիսկ իր վայրենաբարո ընկերներին, թալանում էր ինկերի կայսրությունը` Պերուն: Ինկերը, սպիտակամորթ եկվորներին իրենց աստվածների տեղը դնելով, գրեթե չէին դիմադրում: Ի վերջո նրանց զորավարը 12 հազար զինվոր է հավաքել և որոշել է կռվել: Նա համոզել է իր զինվորներին, որ եկվորները սովորական մարդիկ են: ճակատամարտին մասնակցում էր ընդամենը 280 իսպանացի: Ինկերը ակնհայտ առավելություն են ունեցել ավազակների նկատմամբ, բայց ճակատամարտն սկսվելու պահին հանկարծ արթնացել է հրաբուխը: Վախեցած ինկերին թվացել է, թե իրենք իրոք աստվածների վրա են ձեռք բարձրացրել: Նրանք առանց մարտի հանձնել են քաղաքը, և ինկերի կայսրությունըկործանվել է:  
 ՀՀ

*15.Տրված տեքստը փոխադրի՛ր՝ ավելացնելով հորդորական ոճի հետնություն:*  
Մի մարդ ընկույզի ծառի տակ ձմերուկ էր ցանել: Պտղի ժամանակ եկավ, տեսավ մեծ-մեծ ձմերուկները և ծառին նայեց, տեսավ, որ ընկույզը մանր էր: Մարդն ասաց. «Տեր Աստված, ամեն ինչ, որ ստեղծել ես, կարգին է, իսկ այս երկու պտուղները անկարգ են, բանի նման չեն»: Մարդը մտածում էր, որ ընկույզի փոխարեն ձմերուկ պիտի լիներ ծառին, իսկ ընկույզը` ձմերուկի թփին պիտի աճեր: Նա պառկեց ծառի տակ և նայում էր ծառին: Հանկարծ մի ընկույզ պոկվեց ծառից, կպավ նրա ճակատին, ճակատը պատռվեց և արյուն եկավ:Մարդը վեր կացավ տեղից և աղաղակեց. «Տեր Աստված, ինչ որ ստեղծել ես, կատարյալ է, որովհետև եթե ընկույզի տեղ ձմերուկ լիներ, ինձ պիտի սպաներ»:

ԳՏ

*16.\*Տրված խոսքում որոշի՛ր ոճերի տարրերը:*  
Կարմիր բլուրը Երևանի տարածքում է: Նրա լանջեյրը, ասես, փափկորեն սահում են ցած և երկու կողմերից փարվում Հրազդան գետի սառնորակ ջրերին: Բլուրը, գագաթից սկսած, ծածկված է հնագույն շինությունների և կարմրավուն հողի հսկա շերտերով, որտեղից էլ ստացել է իր անվանումը:  
 Ինչ-որ ժամանակ այս վայրում վեր էր խոյանում վեհակերտ ամրոց, որը խորհրդանշում էր Վանի թագավորության հզորությունը: Բլրի ստորոտում տարածված էր քաղաք`տուֆակերտ շենքերով և լայնարձակ, երկար փողոցներով:  
 Հայտնաբերված քարաբեկորներից մեկի վրա եղած Արգիշտի արքայի որդի Ռուսայի արձանագրությունը թույլ է տալիս թվագրել ամրոցի գոյության և Ռուսայի թագավորության ժամանակաշրջանը`մ. թ. ա. VIII - VII դարերը, որոնք փայլուն էջեր են թողել Հին Արևելքի հզոր թագավորություններից մեկի` Վանի քաղաքական և մշակութային կյանքի պատմության մեջ:

ԳՏ

ԱՄՓՈՓՈԻՄ

*1.\*Բաժնի հոդվածները ո՞ր ոճով էին շարադրված:*

*2.\*Բաժնի բոլոր թեմաներին վերաբերող հարցերդ գրի ՛աո: Փորձի ՛ր պատասխաններն ստանալ նշված գրականության օգնությամբ: Անհասկանալ ի, հակասական տեղեկությու նները ճշտի՛ր ուսուցչի* օգնությամբ:

*Աղայան է.* Լեզվաբանության հիմունքներ:

*Աճաոյան Հ*. Լիակատար քերականություն հայոց լեզվի, Ներածություն:

*Խլղաթյան Ֆ*. Ոճաբանական տերմինների բառարան-տեղեկսւտու:

*Պետրոսյան Հ*. Հայերենագիտական բառարան:

*Ջահուկյան Գ. Խլղաթյան Ֆ*. Հայոց լեզու: Ընդհանուր գիտելիքներ: Ոճաբանություն, Ե.:

*Ջահուկյան Գ*. Հայոց լեզվի զարգացումը և կառուցվածքը:

*Վահանյան Գ.* Հայոց լեզվի ոճաբանության ձեռնարկ:

*3.\*Բաժնում գործածված լեզվաբանական եզրերի (տերմիններ) բառարան կազմի՛ր` տրված բառերն այբբենական կարգով դասավորելով և բացատրելով: Ավելացրո՛ւ նաև այլ եզրեր, որ ինքդ ես կարևորում:*

Լեզու, խոսք, բանավոր խոսք, գրավոր խոսք, հայոց լեզու, գրաբար, աշխարհաբար, միջին հայերեն, արևելահայ գրական լեզու, արևմտահայ գրական լեզու, տեքստ, փոխառություն, լեզվընտանիք, ոճ:

*4.\*Գրավոր կամ բանավոր (ձայնագրված) խորհի՛ր լեզվի և խոսքի մասին: Արտահայտի՛ր տեսակետդ նաև հետևյալի մասին`կարելի՞ է որոշել` լեզվական միավորների համադրու թյու նի՞ց է կաղմվում խոսքը, թե՞ խոսքի վերլուծության միջոցով ենք առանձնացնում լեզվական միավորները:*

ՀՆՉՅՈԻՆԱԲԱՆՈԻԹՅՈԻՆ

ՄՈԻՏՔ

I*.Տրված բառերը բաժանիր բադադրիչների (արմատ, ածանց, վերջավորություն) և պարզի՛ր`ինչո՞վ են նմանվում երկու շարքերում ընդգծված բառերի արմատները:*

Ա. Խաղալ, կաղալ, **գալ, տալ**, դալալ:

Բ. Գտի՛ր, գրի՛ր, գծի՛ր, **դի՛ր:**

*II.Պարզի՛ր` ինչո՞վ են նմանվում տրված բառերի ածանցները:*

Տգեղ, չկամ, հատու, կծու, հարգի, աղի, մորթե, մոմե, վազք, թափք:

III.Համեմատի՛ր զույգ բառերի ձևերը (ի՞նչ հնչյուններից են կազմված) և իմաստները ու եզրակացությո ւ՛ն արա:

Ա. Թող- թաղ: Թաղ - խաղ: Մարդ - սարդ: Սարդ - սարք: Բարդ - բարկ: Կսւրթ - կարգ: Ձի - ձու:  
Բ. Հաճ - տհաճ: Հաս - չհաս: Աղ - աղի: Արծաթ - արծաթե: Վար - վարք:  
Գ. Մարդ - մարդու: Մարդու - մարդուց: Կարդաց - կարդացի: Կարդացի-կարդացիր: Գիտակցություն - գիտակցության:

*IV.1. \*Ներշնչի՛ր* *և մինչև վերջ արտաշնչի*՛*ր: Դրանից հետո (առանց նոր շունչ քաշելու) փորձի*՛*ր որևէ բան ասել:*

*IV.2. \*Բարձրաձայն արտասանի՛ր տրված հնչյունները՝ ա) ներշնչելու ժամանակ, բ) արտաշնչելու ժամանակ: Եզրակացությո՛ւն արա:*  
Ա, է, ի, ու, 0, ը, բ, պ, փ, վ, ղ, զ:

*V.\* Ձեռքերդ դի*՛*ր կոկորդ իդ`անմիջապես ծնոտիդ տակ. և շշուկով արտասանի*՛*ր տրված հնչյու նները: Փորձի՛ր պարզել, թե ի՞նչ սկզբունքով են դրանք խմբավորվել:   
Մ  
ն  
լ  
ր  
ռ  
յ  
բ պ փ  
գ կ ք  
դ տ թ  
ջ ճ չ  
ձ ծ ց  
վ ֆ  
ղ խ  
զ ս  
ժ շ  
 հ  
 VI.\* Բարձրաձայն արտասանի՛ր տրված հնչյունները և պարզի՛ր`  
ա) լեզուն ինչպե՞ս է մասնակցում դրանից յուրաքանչյուրի ձևավորմանը. բ) ի՞նչ սկզբունքով են խմբավորել հնչյունները:*ա) Մ,բ,պ,փ:  
բ) Լ, ր, տ, զ, շ, թ, ձ, ծ, ց, ջ, չ:  
գ)Գ, կ, ք, խ:  
*VII.\* Բարձրաձայն փորձի՛ր`տրված բաղաձայններից որո՞նք կարող ես արտաբերել մի քիչ ավելի երկար` առանց* ը *–ի կամ մի այլ ձայնավորի:*Մ,ն , լ, ր, ռ, յ, բ, գ, դ, ձ, ջ, վ, ղ, զ, ժ:  
*VIII.\* Հատ-հատ արտասանի՛ր տրված հնչյունները: Փորձի՛ր պարզել, թե ի՞նչ սկզբունքով են դրանք խմբավորել:*

ա) Բ,պ,փ,գ, կ, ք, դ, տ, թ:  
բ) Մ, ն, լ, ր, ռ, յ, վ, ֆ, ղ, խ, զ, ս, ժ, շ, հ:  
գ)Ջ, Ճ, չ, ձ, ծ, ց:  
IX.\* .Համեմատի՛ր բառերում ընդգծված տաոերի արտասանությունը (տևողությունը, ուժգնութ յունը, հստակությունը): Քո կարծիքով ինչի՞ հետ է կապվում տարբերությու նը:

Գ**ա**թ**ա,** կապ**ի**կ**ի**, **ու**ր**ու**ր, հայ**ե**ր**ե**ն:

*X.\*Համեմատի՛ր բառազույգերում ընդգծված տառերի արտասա- նույթյունը (հնչյունի տևողությունը, մաքրությունը, փափկություն կոշտությունը, այդ հնչյունը արտաբերելիս լեզվի դիրքը), կարելի՞ է համարել, որ դրանք նույն հնչյունն են:*

**Կ**յանք - **կ**անգ: **Կ**ին - **կ**ան: **Գ**ինի - **գ**արուն: **Լ**ի - **լ**իքը: **Լ**ող - **հ**այելի: **Ձ**յուն - **ձ**ու: **Ձ**յութ - **ձ**ու: **Մ**յուս - **մ**առան:

*XI.\*Կարդա՛ տրված բառերը և փորձի՛ր պարզել` ի՞նչն է կարևորվել, որ Ա շարքի բառազույգերում ընդգծված մի քիչ տարբերվող հնչյունները` նույն, իսկ Բ շարքի բառազույգերում ընդգծված մի քիչ տարբերվող հնչյու նները տարբեր գրերով (տառերով) են գրվում:*  
Ա. Կա**թ**սա - գրու**թ**յուն: **Ն**կար - **ն**յութ: Ա**տ**յան – ա**տ**ամ:  
Բ. Կար**գ**ին - կար**կ**ին: Ա**դ**ամ - ա**տ**ամ: **Ձ**աղկել - **ծ**աղկել: **Ծ**եղ - **ց**եղ:

*XII.Կարդա'`տրված բառակապակցությունները և վանկատելով արտասանի՛ր ՝ առանց որևէ վանկ ավելացնելու: Ո՛ր վանկում են հնչում ընդգծված տառերը:*

Աղվես**ն** ասաց: Գայլ**ն** է գալիս: Մի ձու**կ** առավ: Կատա**կ** արեցի: Տու**ն** արի՛:

*XIII. Լսի՛ր նույն ստեղծագործության երեք ներկայացումները: Ո՞րն է դրանց տարբերությունը (հնչերանգով՝ վերաբերմունքի տարբերություն):*

ՀՆՉՅՈԻՆ, ՀՆՉՈԻՅԹ, ԳԻՐ  
  
Ա. Լեզվի առանձին հնչյունները միմյանցից զանազանվում են որոշակի կերպով, դա կարելի է ստուգել և՛ մեքենայական գրանցումների միջոցով, և՛ սովորական գրառումով: Մեքենայական միջոցներով գրանցված որևէ խոսք կարելի է կտրատել առանձին լսվող հնչյունների և ուսումնասիրել: Գրության մեջ այդ առանձնացումները երևում են տառերի ձևով: Առանձին հնչյունների ինքնուրույն գոյությունը ճանաչվել է մարդկանց կողմից մինչե գրությունը և մեքենայական սարքավորումները: Հենց այն բանը, որ բացարձակ անգրագետ մարդը զանազանում է *դուր* և *տուր* բառերը, նշանակում է նա տարորոշում է դ-ն տ-ից, այլապես *դուր* և *տուր* բառերը չէին կարող ճանաչվել իբրև առանձին նշանակությամբ միավորներ: Սա նշանակում է, որ հնչյունների անկախ գոյությունը լեզվի մեջ ճշգրիտ իրողություն է և ոչ թե վերացական ընկալում: Հնչյուններ ուսումնասիրողը գործ ունի նյութական, իրական երեույթի հետ:

Հնչյունի նյութը թոքերից հոսող օդն է, որի տատանումներն էլ աղբյուր են հնչյունների, սակայն այդ միևնույն օդը, ձայնալարերին շփվելով, կոկորդից անցնելով քիմքին, բերանին ու քթի խոռոչների, շրթունքների և արտասանական այլ գործարանների հետ առնչվելով, զանազան հատկություններով է օժտում հնչյունները: Այդ հատկություններն են ա) աղմկազուրկ լինելը, աղմուկի և ձայնի միասնությունը, միայն աղմկավորությունը\*, բ) հնչյունի գոյության տեղայնությունը, գ) շարքը, դ) եղանակը (շփում, պայթում), ե) լեզվի դիրքավորումը, զ) շրթնայնացումը, որոնց շնորհիվ էլ զանազանում ենք հնչյունները միմյանցից: Հնչյունի այդ հատկանիշները կոչվում հն տարբերակիչ հատկանիշներ, օրինակ` գ-ի և կ-ի զանազանությունը միայն մի հատկանիշի շնորհիվ է առաջանում, գ-ի արտաբերության ձայնալարերը մասնակցում են, իսկ կ-ն գոյանում է առանց այդ մասնակցության: Ս և շ հնչյունները ձայնազուրկ են. այդ առումով դրանք միևնույն հնչյուններն են, բայց դրանք տարբերակվում են սուլականության և շչականությսւն հատկանիշներով: Գ-ն և բ-ն ձայնեղության հատկանիշով միևնույն հնչյուններն են, սակայն դրանցից առաջինը ետնալեզվային ձայնեղ բաղաձայն է, իսկ երկրորդը` շրթնային: Սակայն հնչյուններն ունեն նաև այնպիսի հատկանիշներ, որոնք տարբերակիչ հատկանիշի կամ նման դեր չեն կատարում:

Հնչյունական այն հատկանիշները, որոնք իմաստազատիչ ու տարբերակիչ դեր են կատարում, հնչույթային հատկանիշներ են. հնչույթի հասկացությունը հիմնված է հնչյունական այդ տարբերակիչ հատկանիշների վրա. հնչույթը տարբերակիչ, իմաստազատիչ հատկա-նիշների ամբողջությունն է: Բանակով իմաստատարբերիչ հատկա-նիշները սահմանափակ հն, իսկ ոչիմաստատարբերիչ հատկանիշները` բազմաթիվ` կապված այս կամ այն հնչյունի բազմաթիվ դիրքավորումների և բազմահազար խոսողների արտասանական անհատականությունների հետ:

Ըստ ՀԼ

Բ. Եթե հնչյունային լեզվով հաղորդումը կատարվում է անմիջականորեն և ուղղակի կերպով, խոսողությամբ հաղորդվող հնչյունների հաջորդականություններով, իսկ ընկալումը` լսողական տպավորու-թյուններով, ապա գրավոր հաղորդումը և ընկալումը կատարվում են անուղղակի կերպով, գծագրական տեսողական նշանների միջնորդու-թյամբ: Լեզվական հաղորդակցման համար օգտագործվող գծագրական- տեսողական նշանը կամ այդ նշանների համակարգը անվանում ենք գիր: *Գիրը* պայմանական նշան է, որ կարող է արտահայտել որևէ գաղափար, հատկություն, խոսքի արտասանական-հնչյունական միավոր (վանկ, հնչյուն): Գրի ամենազարգացած ձևը հնչյունագրությունն է, որի մեջ յուրաքանչյուր պայմանական նշան` տառ, արտահայտում է մեկ հնչյույթ: Բայց բավական է մի հայացք ձգել ավանդական գիր ունեցող ժամանակակից որևէ լեզվի գրային համակարգի վրա, որ պարզ դառնա, որ այդ սկզբունքը (յուրաքանչյուր տառն արտահայտում է մեկ հնչույթ) գրեթե ոչ մի լեզվում պահպանված չէ: Իհարկե գրերի ստեղծման ժամանակ այբուբենը (տառերի համակարգը) համապատասխանել է իր լեզվի հնչյունական համակարգին, բայց հետո, հնչյունական համակարգի մեջ կատարված փոփոխությունների պատճառով արտասանուլթյան և գրի միջև անհամապատասխանություն է առաջացել: Այդ բանն առաջ է բերել արտասանական և գրելու հատուկ կանոնների անհրաժեշտություն: Որևէ լեզվի համար հանրության կողմից ընդունված արտասանական կանոնների համակարգը կոչվում է ուղղախոսություն, գրելու կանոնների համակարգը`ուղղագրություն:

*Ըստ ԼՀ*

*1.\*Սահմանի՛ր ՝ ի՞նչ է հնչույթը: Ստացված ձևակերպումը համեմատի՛ր տրվածի հետ:*

Հնչույթը լեզվական համակարգի այն անտարորոշելի անկախ վերացականացված ընդհանուր միավորն է, որ կարողականորեն կապված է իմաստի հետ, ձևավորում է իմաստային միավորները և տարբերակում դրանք իրարից` դարձնելով հաղորդակցման համար հնարավոր ձև:

*2.\*Ձեր բարբառում կա՞ն այնպիսի հնչյունները, որոնք գրական լեզվում չեք հանդիպել:*

*3.\*Տրված միտքը ընդարձակ փոխադրի՛ր (բացատրելով և օրինակներով, օրինակները կարող ես նաև ձեր բարբառից վերցնել):*

Քանակով իմաստատարբերիչ հատկանիշները սսւհմանավաւկ են, իսկ ոչ իմաստատարբերիչ հատկանիշները՝ բազմաթիվ՝ կապված այս կամ այն հնչյունի բազմաթիվ դիրքավորումների և բազմահազար խոսողների արտասանական անհատականությունների հետ:

*4.\*Արտասանական վարժություններ.*

*ա) Հայերենի բոլոր հնչույթներն արտասանի՛ր և փորձի՛ր պարզել, թե ո՛ր հնչյուններն արտաբերելիս է օդն ավելի ազատ դուրս գալիս և որո՛նց դեպքում է ավելի մեծ արգելք հաղթահարում(ավելի նեղ ճեղքով դուրս գալիս): (Բաղաձայններն արտասանելիս հենց բաղաձայնի վրա ուշադրությո՛ւն դարձրու և ոչ թե նրա հետ սովորաբար լսվող ը-ի):   
 բ) Տրված բառերն արտասանի՛ր` հետևելով լեզվիդ ծայրին: Ընդգծված տառերն արտասանելիս դրա դիրքի փոփոխությունը ի՞նչո վ է պայմանավորված:*

Հիվա**ն**դ - ա**ն**ագ, **ռ**նգային - ան**ռ**ունգ, գ**լ**ուխ - մո**լ**դովացի, սխ**տ**որ

-**տ**ակառ, **ջ**ղային - **ջ**րային, **ձ**ագ - **ձ**յութ:

*գ) Տրված բառերն արտասանի՛ր`հետևելով լեզվիդ միջին մասին: Ընդգծված տառերն արտասանելիս դրա դիրքի փոփոխությունը ի նչո՞վ է պայմանավորված:*

**Յ**ուղ, կա**յ**տառ, կա**յ**արան, ա**յ**գի, հա**յ**:

*դ) Տրված բառերն արտասանի՛ր`հետևելով լեզվի ետին մասին: Ընդգծված տառերն արտասանելիս դրա դիրքի փոփոխությունը ինչո՞վ է պայմանավորված:*

**Գ**աղափար - **գ**տնել, ա**ղ**քատ - ու**ղ**տավոր, **ք**ղանցք - հե**ք**իաթ:   
*ե) Տրված բառերն արտասանի՛ր` փորձելով որոշեի թե որտե՞ղ է  
ընդգծված տառն իր արտահայտած հնչույթին ավելի նման արտասանվում, երբ վերջինս առանձին է հնչում:*

**Բ**ռնել - ամա**ռ**ային, բա**հ**- աշխար**հ**ակալ, **հ**րել - հրա**հ**րել, ա**պ**ագա- կո**պ**, ապա**կ**ի - ըն**կ**եր, **վ**ատ - նա**վ**թ, ա**վ**արտ - զա**վ**թել:

*գ) Բաղաձայն հնչույթների դիրքային տարբերակներ ստացի՛ր ՝ լեզու ն ինչքան հնարավոր է բարձրացնելով դեպի` 1. փափուկ քիմքը,  
2.կոշտ քիմքը:*

*է) Ձայնավորների դիրքային տարբերակներ ստացիր`լեզուն, ինչքան հնարավոր է բարձրացնելով դեպի` 1.փափուկ քիմքը, 2. կոշտ քիմքը:  
ը) Տրված հնչյունակապակցություններն արտասանի՛ր: Դրանք խմբավորի՛ր ըստ արտասանության հեշտության և փորձի՛ ր բացատրել` ինչի՞ց են աոաջանում արտասանական դժվարություններ:*

Ախ, խա, խըղ, խղ, ռըն, ռն, րդ, դր, գյ, յգ, բմ, մբ:

*5.\*Նախորդ (4-ի ը) առաջադրանքում տրված հնչյունակապակցություններից առանձնացրո՛ւ նրանք, որոնք հայերենում չկան կամ հազվադեպ են (կողք-կողքի գրված տառերը հնչյու նակապակցության նշան չեն, եթե դրանք տարբեր վանկերում են կամ դրանց միջև* ը *է լսվում):*

*6.\*Հ այրենագիտական բառարանի կամ հանրագիտարանի օգնությամբ պարզի ՛ր` հնչյունագրությունից բացի գրի ի՞նչ ձևեր կան:*

*7.\*Հայերենից և քո իմացած այլ լեցուներից օրինակներ բեր`տրված պնդումն ապացուցելու համար:*

Բայց բավական է մի հայացք ձգել ավանդական գիր ունեցող ժամանակակից որևէ լեզվի գրային համակարգի վրա, որ պարզ դառնա, որ այդ սկզբունքը (յուրաքանչյուր տառն արտահայտում է մեկ հնչույթ) գրեթե ոչ մի լեզվում պահպանված չէ:

*8.\*Ապացուցի՛ր, որ տառը պայմանական նշան է:*

ՀԱՅԵՐԵՆԻ ՀՆՉՈԻՅԹՆԵՐԸ

Հնչյուններն ամենից առաջ հակադրվում են միմյանց իբրև ձայնավորներ և բաղաձայններ: Ձայնավորները բաղաձայններից տարբերվում են` ա) ձայնային հատկանիշներով, ձայնավորների հիմնական որակական հատկանիշը ձայնն է, որն առաջանում է ձայնալարերի ուժգին թրթռոցից, իսկ բաղաձայններինը` աղմուկը, որն առաջանում է արտասանական մյուս գործարանների և օդի սերտ առնչականությամբ.  
 բ) ձայնավորների արտաբերությունը որոշակի տեղայնացված չէ, ինչպես բաղաձայններինը. օրինակ` բաղաձայնի արտաբերման տեղը որոշակի է` շրթունքները (պ-ն արտաբերվում է շրթունքների հպումով և պայթումով), իսկ ձայնավորները այդպիսի որոշակի տեղ չունեն, որովհետև արտաբերական գործարանները սրանց արտաբերման ժամանակ արգելքներ չեն հարուցում.  
 գ) ձայնավորները վանկարար կամ վանկակազմիչ հնչյուններ են, իսկ բաղաձայնները զուրկ են այդ հատկությունից, նրանք կարող են մտնել վանկի մեջ իբրև վանկի բաղադրիչ, բայց առանձին վանկ չեն կազմում:

Հայերենի ձայնավորներն են *ա, է, ը, ի, օ, ու:*Բաղաձայններն են *բ, գ, դ, զ, թ, ժ, է, խ, ծ, կ, հ, ձ, ղ, ճ. մ, յ, ն, շ, չ, պ, ջ, ռ,  
ս,վ,տ,ր,ց,փ,ք,ֆ:*

1.Ըստ արտաբերման տեղի բաղաձայնները լինում են շրթնային, առաջնալեզվային, միջնալեզվային, ետնալեզվային, կոկորդային: Շրթնային բաղաձայններն են *բ, պ, փ, մ, վ, ֆ.  
Առաջնալեզվային* բաղաձայններն են *դ, տ, թ, ձ, ծ, ց, ջ, ճ, չ, զ, ս, ժ, շ, լ, ռ, ր*: *Միջնալեզվային է միայն* *յ* բաղաձայնը: *Ետնալեզվային* բաղաձայններն են *գ, կ, ք, ղ, խ*: *Կոկորդալին* բաղաձայն է միայն հ-ն:Մ և ն հնչյունները նաև համարվում են ռնգային, որովհետև սրանց արտաբերման ժամանակ օդը դուրս է գալիս ոչ թե ստեղծված փակվածքը հաղթահարելով, այլ քթանցքով:

2.Ըստ արտաբերման եղանակի բաղաձայնները լինում են փակվածքային (պայթական և պայթաշփական), նեղվածքային (շփական) և թրթռուն:

*Պայթական* բաղաձայններն են *բ, գ, դ, պ, կ, տ, փ, ք, թ, մ, ն:*  
*Պայթաշփական* բաղաձայններն են *ձ, ծ, ց, ջ, ճ, չ:*  
*Շփական* բաղաձայններն են *վ, ֆ, ղ, խ, զ, ս, ժ, շ, լ, յ:*  
*Թրթռուն* բաղաձայններն են *ր, ռ:*  
3. Ըստ ձայնի և աղմուկի հարաբերության բաղաձայնները բաժանվում են երկու խմբի` ձայնեղներ և խուլեր: Ձայնեղների արտաբերմանը մասնակցում են նաև ձայնալարերը: Ձայնեղների մի մասը` ձայնորդները իրենց ձայնային հատկանիշներով ավելի շատ են մոտենում ձայնավորներին: Ձայնորդներն են լ, ր, ռ, յ, մ, ն: Սրանք իրենց համապատասխան խուլերը չունեն: Մյուս ձայնեղներն ունեն իրենց համապատասխան խուլերը: Հայերենի ձայնեղ բաղաձայններն են *լ, ր, ռ, յ, մ, ն, բ, գ, դ, ձ, ջ, վ, ղ, զ, ժ:*

*Խուլ* բաղաձայններն արտաբերվում են առանց ձայնալարերի մասնակցության: Դրանք են *պ, կ, տ, ծ, ճ, ֆ, խ, ս,շ, հ, փ. ք, թ, ց,չ*: Վերջին հինգ խուլ բաղաձայններն անվանում են շնչեղ խուլ:

4. Ըստ կազմության բաղաձայնները պարզ են և բարդ: Բարդ բաղաձայնները կազմված են երկու կամ հրեք հնչյունի տարրերից*:*

Բարդ բաղաձայններն են ձ (դ + ղ), շ (դ + ժ), ծ (տ + ս), ճ (տ + շ), փ (պ + հ), ք (կ + հ), թ (տ + հ), ց (ծ + հ), չ (ճ + հ):

Ըստ Հ.Լ

*1.\*Մի քանի անգամ արտասանի՛ր ու համեմատի՛ր ձայնավոր հնչույթները: Նկարագրի՛ր, թե դրանցից յուրաքանչյուրի արտաբերության ժամանակ ա) լեզվի ո՛ր (առաջի՞ն, միջի՞ն, թե՞ ետին) մասն է մասնակցում, բ) ինչքա՞ն է բարձրանում (վերի՞ն բարձրացում, միջի՞ն բարձրացում, թե՞ ստորին բարձրացում), գ)շրթունքները մասնակցո՞ւմ են, թե՞ չէ: Տրված գրականություն օգնությամբ ստուգի՛ր՝ փորձի արդյունքները ճի՞շտ ես ամփոփել:*

Մ. Աբեղյան, Հայոց լեզվի տեսություն, Երկրորդ մաս:  
 Ժամանակակից հայոց լեզու, հ. 1:  
 Պետրոսյան Հ., Հայերենագիտական բառարան:  
Գ. Ջահուկյան, է. Աղայան, Վ. Առաբելյան, Վ.Քոսյան «Հայոց լեզու», I մաս, Ա պրակ:  
 Ա. Սուքիասյան, ժամանակակից հայոց լեզու:

*2.\*Փոր ձի՛ր բացատրել թե ի՛նչ սկզբունքով են խմբավորվել ձայնավորները*:

ա) Ա, ի, ու:   
բ) է. օ:  
Գ)Ը:

*3.\*Փորձի միջոցով ստուգի՛ր բաղաձայնների բաժանումը ըստ արտաբերության տեղի, եղանակի: Նկարագրի՛ր ՝ ինչպե՞ս են արտաբերում յուրաքանչյուր խմբի բաղաձայնները:  
4.\*Բացատրի՛ր, թե բարդ բաղաձայնների մի մասն ինչո՛ւ է կոչվում շնչեղ խուլ:  
5.\*Գրի՛ր յուրաքանչյուր բաղաձայնի արտաբերական բնութագիրն ըստ օրինակի*:Օրինակ`բ-պայթական, շրթնային, պարդ, ձայնեղ բաղաձայն: *6.\*Հայերեն հնչույթների աղյուսակ կազմի՛ր:  
7.\*Լսի՚ր ձայնագրությունը: Գտի՛ր այն հնչյունները, որ դրական հայերենում չկան: Քո կարծիքով դրանք գրական հայերենի ո՞ր հնչույթների տարբերակներն են: Նկարագրի՛ր դրանք:  
8.\*Գրական հայերենու մ գոյու թյուն չունեցող ի ՞նչ հնչույթներ կան քո իմացած օտար լեզվում: Դրանք մեր ո՞ր հնչույթերի ինչպիսի՞ տարբերակներ են. նկարագրի՛ր:*

ՀՆՉՅՈԻՆԻ ՏԵՎՈՂՈԻԹՅՈԻՆ, ԿՐԿՆԱԿ ՀՆՉՅՈԻՆՆԵՐ ԵՎ   
 ԵՐԿՀՆՉՅՈ ԻՆ ՆԵՐ

Բոլոր հնչյունները հնչման ժամանակ միևնույն տևողությունը չունեն: Կան հնչյուններ, որոնց արտաբերման տևողությունն (ժամանակ) ավելի երկար է (օրինակներ գտի՛ր Մուտքի VII, IX առաջադրանքներում): Շփական բաղաձայններն ավելի երկար տևողություն են պահանջում, բան պայթականները: Ձայնավորներն ավելի երկար են արտասանվում, երբ շեշտի տակ են ընկնում:  
 Կից արտասանությամբ պայմանավորված` երկու նույնանման հնչյունների կապակցությունն անվանում են կրկնակ հնչյուն: *Կրկնակ բաղաձայնները* երկու նույնական բաղաձայնների կից, միասնական արտասանությամբ է դրսևորվում, ընդ որում հաճախ տեղի է ունենում դրանց արտաբերական որոշակի դրվածքների (նախորդի ելքի, հաջորդի մուտքի) ձուլում` արտասանական տեսակետից թողնելով մեկ տևական բաղաձայնի տպավորություն: Երբեմն կրկնակ են կոչվում նաև տևական բաղաձայնները: Կրկնակ բաղաձայններ գոյանում են` ա) հնչյունափոխության հետևանքով. օրինակ` հովիվ > հովվի, ուղիղ > ուղղաձիգ, օրորան > օրրան, բ) բառակազմական բաղադրիչների եզրագծում, օրինակ` հարավ + վիետնամական > հարավվիետ- նամական, ընդ + դեմ > ընդդեմ, գ) ձևակազմական բաղադրիչների (հիմք, վերջավորություն) եզրագծում, ն-վ վերջացող բազմավանկ բառ + ներ հոգնակերտ մասնիկ. օրինակ` կայարան + ներ > կայարաններ, ն-ով վերջացող բառ ու ն հոդ. օրինակ` տունն էլ, կինն ու քույրը, վ-ով վերջացող բայարմատ + կրավորական վ ածանց. օրինակ` նզովել > նզովվել, գրավել > գրավվել, դ) բնաձայնական բառերում. օրինակ` գվվալ, ճռռալ, խշշալ, ե) օտար` փոխառյալ բառերում. օրինակ` վաննա, Մուհամմեդ, գամմա, էմմա, Ջեմմա. ե) սաստկական, սզդուաբանական գործոններով պայմանավորված. օրինակ` հիմմա՜ր, ամմե՜ն, հազզար, շպպացնել (մանավանդ խոսակցականում, բարբառներում), զ) երկու բառերի արտասանական կցույթում, երբ նախորդ բառը վերջանում, իսկ հաջորդն սկսվում է նույն բաղաձայնով. Օրինակ՝ իմ մայրը, նույն նամակը:  
 Հայերենը մեծ մասամբ խուսափում է կրկնակ *ձայնավորներ*ից: Այսպես փոխառյալ բառերի կրկնակ ձայնավորները փոխարինվում են մեկով (օրինակ` կոորդինատ, կոոպերատիվ, կոորդինացիա բառերն արտասանում ենք մեկ ո-ով): Բարդության կամ ածանցման ժամանակ բաղադրիչների միջև հայտնված կրկնակ ձայնավորներից մեկը նույնպես կրճատվում է. Օրինակ`շրթնա + ատամնային > շրթնատամնային, հնչա + արտաբերական > հնչարտաբերական: Երբեմն կրկնակ ձայնավորների միջև արտաբերվում է անցումային կիսաձայն. օրինակ`

կորներեն, հրներեն: Որոշ դեպքերում կրկնությունը կասեցվում է հորանջով. Օրինակ` լիիրավ, ամենաարագ, արու ու էգ, այլապես կրկնակները կհնչեն իբրե մեկ երկար ձայնավոր:  
*Երկհնչյունը* յ կիսաձայնի և որևէ ձայնավորի արտասանական սերտ զուգակցումով արտահայտվող հնչյունաբանական միավոր է: ժամանակակից արևելահայ գրական լեզվի երկհնչյուններն են` *այ* (փայտ, լայն), *յա* (վայրկյան, մատյան), *ույ* (լույս, հույս), *յու* (բյուր, սյուն), *ոյ* (խոյ,գոյ),*յո* (յոթ,արդյոք), *եյ* (թեյ,Սերգեյ), *յե*(հայերեն,երգ), յի (կարդայի,արքայի), յը (հայը, վայը): Միջձայնավորային *յ*-ն (ձայնակապը) երկհնչյուն է կազմում հաջորդող ձայնավորի հետ: Երկհնչյունները սովորաբար գրվում են այնպես, ինչպես լսվում են (մայր, խարտյաշ, թեյ, հայերեն, խոյ, յոթ, ձյուն, ալյուր և այլն):  
ա) *Յա* երկհնչունը կարող է գրվել *իա* և *եա* տառակապակցություններով (օր` կրիա, հրեա):  
բ) Բառասկզբի *յե* երկհնչյունը գրվում է մեկ` *ե* տառով (օր.՝ եղևնի):  
 գ) *Յո* երկհնչյունը կարող է գրվել *իո* (օր.` ռադիո):  
Երկու բառում` *միայն* և *լռելյայն*, ունենք *յայ* եռահնչյունը:

Ըստ ՀԲ

*1.Թելադրություն ձայնագրությունից: Ինչս՞են որոշեցիր, թե ո՞ր հնչյունները պետք է երկու տառով գրել:*  
*2.Ընտրի՛ր այն բառերը, որոնցում կրկնակ բաղաձայն կա:*  
Թթու, հովվական, հոլու[վել, դդում, ուղղավւառ, աննպատակ,ընդդեմ, տտիպ, ծծումբ, բջջահյութ, շշուկ, զզվել, բզզալ:  
*3.Ուղղագրական բառարանից կրկնակ բաղաձայններով բառերը դուրս  
գրի ՛ր:  
4.Կետերը փոխարինի՛ր մեկ կամ կրկնակ բաղաձայններով:*

ա) Օ.ել, օ.ո.ել, տա.ալուծել, տա.որոշել, անտա.ակույս, անդո., ու.ակի, ու.արկել, ու.ահայաց, բե.ի, բե.ք, մ.կել, մ.ոտել, վ.ալ, վա ել:

բ) ճ.ալ, ճ.ճ.ալ, ձյունսւմփկ, տասնե.որդ, ե-որդել, է.ա, է.իլ, ու.եոր, ուել, բարեբե., բե.ի, անդո.ագիր, անդո.ություն, փասիա.եր, կրիա.եր: գ) Կե.ե, ու.եկալ, ու.աձիգ, ու.եկից, բա.օ.ություն. Ա.ա, օ.ան, տսւակարծիք, տա.ական, փ.ել (փարթամորեն աճել), փել (քայքայվել, չորանալ), ծ.ունդ, ծ.դյան, խա.ել, խ.ալ:

դ) Թ.ալ, թ.թ.ալ, փ.ախտ, փ.ուն, տա.աբնույթ, տա.ալուծել, տա.ուբեր, ոսկեբե., բե.իություն, գրպա.եր, գրպա.ել, գուլպա.եր, ե.որդ, տասնե- րեքե.որդ, մ.կախառն:  
*5.ժամանակակից գրական արևելահայերենի երկհնչուններին նայելով`հետևությու ն արա`յ կիսաձայնը ձայնավորների հետ ինչպե՞ս է համակցվում:  
6.Համապատասխան բառեր վանկատելու միջոցով պարզի՛ր`  
արդյո՞ք տրված պնդումները ճիշտ են:*  
ա) Միջձայնավորային *յ-*ն (ձայնակապը) երկհնչյուն է կազմում հաջորդող ձայնավորի հետ:  
բ) *Միայն* և *լռելյայն* բառերում ունենք *յայ* եռահնչյունը:  
 *7.Լրացրո՛ւ բաց թողնված երկհնչյունները:*  
 ա)Կառամատ.ց, նավամատ.ց, դ.ցազուն, անթաք.ց, ս.նազարդ, ար.ն, վարձահատ.ց, տրոփ.ն, դր.ք, շրշ.ն(ը), հ.րընկալել, հոգեբ.ժ, ճողփ.ն(ից), ինքնուր.ն, ընկ.ղ, մ.թենական, ողկ.զ, խելակոր.ս, ճռվող.ն(ը), շաչ.ն- շառսւչ.ն(ով):  
 բ) Զգ.շ, արծաթահնչ.ն, համբ.ր, անդամալ.ծ, ս.ք, ար.նռուշտ,ծխնել.զ, եղջ.ր, անագոր.ն, հրապ.ր, անհ.ս, ընձ.ղ, հ.սք, պատր.գ, փոթորկահ.զ, ապարդ.ն, առ.ծաբար, ն.թական, ջրաս.ղ, Ս.նյաց:  
գ) Հրաց.տ, հայթ.թել. սարդոստ.ն, ժ.թքել, հոտնկ.ս, բար.ցակամ, քիմ., Կիլիկ., Օֆել.,Ամալ., օր.րդ, ալպ.կան, քվ.տուփ, օվկ.նոս, առօր., տվ.տանք, ռադ., կիսա.փ, ֆել.տոն, Վ.ննա,Ս.րան,  
դ) Սուք.ս, Բզնուն.ց, Սիս.ն, Սյուն.ց, Անդր.ս, վայրկ.ն, տերիտոր., այլատ.ց, դղ.կ,Եղ.ղարյան, միլ.նատեր, իդ.լական, կոր.կան, մ.սնական, խարտ.շ, .դա, մար.նետ,

ՎԱՆԿ

Սեկ բառի մեջ կարող են լինել և՛ մեկ, և՛ մի քանի վանկային հնչյուններ, ուստի և բառը կարող է կազմված լինել կա՛մ մեկ վանկից, կա՛մ երկու և ավելի վանկերից: Միավանկ բառերն արտաբերվում են շնչի մեկ արտամղումով, միանգամից իբրև մի միություն, իսկ բազմավանկ բառերն արտաբերվում են շնչի երկու և ավելի արտամղումներով և արտաբերության ժամանակ բաժանվում են մասերի, որոնք և բառի վանկերն են:  
 Բազմավանկ բառերի այս բաժանումը վանկերի առաջ է գալիս արտաշնչության կա՛մ ընդհատումով, կա՛մ թուլացումով: Ընդհատումը կամ թուլացումը կախված են իրարից տրոհվող հնչյունների տեսակից, ընդհատումն առաջ է գալիս այն ժամանակ, երբ օդի արտամղության ժամանակ բերանի մեջ կազմվում է փակվածք՝ պայթական և ռնգային բաղաձայններն արտաբերելու համար, իսկ թուլացումն այն ժամանակ, երբ կազմվում է նեղվածք` շփական բաղաձայններն արտաբերելու համար:  
 Ամեն լեզու ունի վանկերի և բառերի մեջ ձայնալիրների բաղաձայնների հաջորդության և բարեխառնության իրեն հատուկ որոշ դրությունը, որից առաջանում է այդ լեզվի երաժշտականությունը: Սեր լեզվի ընդհանուր հատկությունն է, որ բառերի և բառերի մեջ վանկերի սկզբում ձայնավորից առաջ միայն մեկ բաղաձայն կարող է լինել: Բազմավանկ բառերի մեջ այդ մեկ բաղաձայնի արտաբերության փակվածքից կամ նեղվածքից առաջացած ընդհատումը կամ թուլացումը արտաշնչության մեջ`կազմում է երկու վանկի սահմանը: Այդ պատճառով բառերը վանկատելիս երկու ձայնավորների միջև եղած մեկ բաղաձայնը միացնում ենք հաջորդ ձայնավորին, երկու բաղաձայններից մեկը միացնում ենք նախորդ ձայնավորին, իսկ մյուսը` հաջորդին, երեք բաղաձայններից երկուսը միացնում ենք նախորդ բաղաձայնին, երրորդը` հաջորդին, նույնիսկ չորս բաղաձայններից վերջինն ենք միայն միացնում հաջորդ ձայնավորին: Այս վերջին տեսակի բառերը սակավաթիվ են, այն էլ միայն ներ մասնիկով. օրինակ` առանցքներ, միջանցքներ: Հենց որ վանկատման ժամանակ երկու բաղաձայն միացնենք հաջորդ ձայնավորին և արտաշնչության ընդհատումը կամ թուլացումն անենք երկու բաղաձայնից առաջ, այդ ժամանակ բառի վանկերի թիվը արհեստականորեն մեկով կավելանա, օրինակ`կա-պտել,վար-ձկան, ըն-կնել. առանց-քներ (վերջին վանկերն արտասանում ենք պըտել, ձըկան, կընել, քըներ):  
 Երկու ձայնավորների միջե եղած *յ* հնչյունը բառերի վանկատման ընդհանուր օրենքով միանում է հաջորդ ձայնավորին: Երբ բառամիջում յ-ից առաջ երկու բաղաձայն կա*, յ-*ն հանդես է բերում ձայնավորի հատկություն, և երկու բաղաձայնից մեկը միանում է *յ-*ին. Օրինակ`ար¬դյոք, թըն-դյուն, ան-կյուն: Այդպես ենք վանկատում նաև այն ժամանակ, երբ *յ*-ից առաջ մեկ բաղաձայն է. օրինակ`մեծու-թյուն. պա-տյան, սե-նյակ, տասնա-մյա, ա-ղյուս, հետե-վյալ, բայց ճիշտ է նաև *յ-*ն` իբրե բաղաձայն, նախորդ բաղաձայնից տրոհելով վանկատելը (պատ-յան, սեն-յակ, տասնամ-յա, աղ-յուս, հետև-յալ) :  
 Պատճառական ցն (ցր) ածանցը վանկատհլիս տրոհվում է. ց-ն միանում է նախորդ, ն-ն (ր-ն)` հաջորդ ձայնավորին, օրինակ` զար-գաց- նել, վա-խեց-նել, մե-ծաց-րեց, բարձ-րաց-րեց: Բայց եթե պատճառական ածանցին ես մեկ բաղաձայն է նախորդում (օրինակ` թռցնել, փախցնել, հանգցնել), այսպիսի հնչումը սահուն ու բնական չէ, և առաջանում է նոր վանկ` թըռ-ցը-նել, փախ-ցը-նել, հանգ-ցը-րեց:  
 Վանկը կառուցվածքով կարող է լինել բաց և փակ: Վանկարար հնչյունը`ձայնավորը կամ երկհնչյունը, բաց վանկում երկու կողմից կամ միայն վերջից ազատ է. փակ վանկում` երկու կողմից կամ միայն վերջից ունի ոչ վանկարար` բաղաձայնական եզր:

Ըստ ՀԼՏ. ՀԼ, ՀԲ

\*Մ. Աբեղյանը վանկատման վեևջին եղանակը համարում է արևմտյան բարբառների ազդեցություն:

*1.\*Արտասնի՛ր տրված բառերը և փորձի՛ր պարզել` վանկը օդի արտամղման ընդհատումի՞ց, թե՞ թուլացումից է առաջանում, երբ վանկի եզրում պայթաշփական ձ, ծ, ց, ջ, ճ, չ բաղաձայններն են:*

Արձան, ածել, անցում, աճար, աչիկ:

*2.1. Տրված բառերը վանկատի՛ր:*

Առագաստ, ձևավոր, սկիզբ, զգեստ, շքերթ, շռայլ, բրուտ, քնար, հրաշք:  
2.2.\*Վանկատելու միջոցով հաստատվո՞ւմ, թե՛ ժխտվում է հետևյալ պնդման ճշմարտացիությունը: Փորձի՛ր դրան հակասող օրինակներ գտնել:  
 Մեր լեզվի ընդհանուր հատկությունն է, որ բառերի և բառերի մեջ վանկերի սկզբում ձայնավորից առաջ միայն մեկ բադաձայն կարող է լինել:

*3.\*Ինչի՞ց է հետևում տրված պնդումը:*

Հենց որ վանկատման ժամանակ երկու բաղաձայն միացնենք հաջորդ ձայնավորին և արտաշնչության ընդհատումը կամ թուլացումն անենք երկու բաղաձայնից առաջ, այդ ժամանակ բառի վանկերի թիվը արհեստականորեն մեկով կավելանա:

*4.Վանկատի՛ր տրված բառերը: Ինչպե՞ս են վանկատվում կից ձայնավոր ները:*Ամեոբա, հրեա, կակաո, կոորդինատ:

*5.\*Վանկերի նման խմբավորումը բացատրի՛ր: Ինչպիսի՞ն են խմբերի վանկերը: Փորձի՛ր նոր անուն տալ վանկերի խմբերին:*

ա) Ա-, ու-, ի-, Ո-:   
բ) Կար-, մար-, -տիկ, -վոր:  
 գ) Կա-, -սա-, տա-, ե-:   
դ) Աշ-, ար-, աս-, ըս:

*6.Նախորդ առաջադրանքում տրված վանկերով բառեր գրի՛ր:*

ՇԵՇՏ, ՀՆՉԵՐԱՆԳ

*Շեշտը* որևէ վանկարար հնչյունի ուժգին արտաբերությունն է: Շեշտը ձայնավոր հնչյունն օժտում է երեք կարևոր հատկանիշներով` երկար տևողությամբ, ուժգնությամբ, հնչման որոշակի հստակությամբ: Այս երեք հատկանիշների շնորհիվ շեշտի տակ գտնվող հնչյունը մնում է անփոփոխ և երկար է դիմանում լեզվի հնչյունների փոփոխության գործընթացում: Շեշտ ասելով սովորաբար հասկանում են բառային շեշտը, որը յուրաքանչյուր բազմավանկ բառի որևէ վանկ առանձնացնում է մյուս վանկերից և հակադրում է նրանց իր ուժգնությամբ, հնչեղությամբ և հստակությամբ: Այդպիսի վանկը կոչվում է շեշտավոր, իսկ մյուսները` անշեշտ:   
 Առանձին վերցրած ամեն բառ շեշտ ունի, դա բառի յուրահատկությունն է: Խոսքի հոսանքի մեջ որևէ բառ կարոդ է շեշտազուրկ դառնալ`հարևան շեշտավոր բառերի հետ կազմելով մի շեշտված միավոր:  
 ժամանակակից հայերենի բառային շեշտը կայուն է և շարժական. *կայուն է*; որովհետև միշտ վերջին վանկի վրա է, *շարժական է,* որովհետև երբ բառի վերջից արմատ, ածանց կամ վերջավորություն է ավելանում, շեշտը շարժվում է միշտ դեպի վերջին վանկը:  
 Վերջընթեր (նախավերջին) վանկի վրա դրվում է մի քանի բառի շեշտը (գոնե, գուցե, միթե, գրեթե, նույնպես): Վերջընթեր վանկի վրա շեշտ (հարաշեշտ) է դրվում նաև մի քանի այլ դեպքում (տե՛ս տեքստին հաջորդող հ. 5 առաջադրանքը): Որոշ դեպքերում բառը կամ կապակցությունը կարող են երկու շեշտ ունենալ: Երկու շեշտ են առնում ա) բազմավանկ բաղադրիչներով կազմված երկար, բաղադրյալ բառերը, օրինակ`աշխարհա՛ հայեցողությո՛ւն, մանկա՛պատանեկա՛ն, մսո՛ւրման- կապարտեզայի՛ն, բ) առաջին վանկում շեշտ առնող այն կապակցությունները, որոնց երկրորդ բաղադրիչը երկար բառ է. օրինակ` մի՛ մեծամտանա՛ ր, մի՛ հակաճառի՛ ր, չե՛ մ պայմանավորվո՛ւմ, չե՛ս ակնկալո՛ ւմ: Երկու շեշտի դեպքում շեշտերից մեկն ուժեղ է, մյուսը` թույլ:   
 Բացի բառական շեշտից կա նաև *տրամաբանական շեշտ*, որ նախադասության որևէ բառ առանձնացնում է ամբողջ նախադասությունից և դարձնում մտքային կենտրոն` հաղորդելով նախադասությանը իմաստային մի այլ փոփոխակ: Եվ լուսաբա՛ ցն է մոտենում դանաղորեն: Այս նախադասության տրամաբանական շեշտը լուսաբա՛ց բառի վրա է, որ նշանակում է ոչ թե երեկոն, այլ լուսաբացը: Եթե շեշտը փոխադրենք մոտենո՛ւմ բայի վրա (այս դեպքում շարադասությունը կփոխվի, կդառնա մոտենո՛ ւմ է), ապա նախադասությունը կստանա իմաստային մի այլ երանգ` ոչ թե հեռանում է, այլ մոտենում: Իսկ երբ շեշտը փոխադրենք դանդաղորե՛ն բառի վրա, նախադասությունը կստանա այլ իմաստային երանգ: Մոտենում է դանդաղորե՛ ն և ոչ արագորեն:  
 Տրամաբանական և բառական շեշտը նույն բառի վրա նույնանում են, իսկ մյուս բառերի բառական շեշտերը, չբացասվելով հանդերձ` բավականաչափ թուլանում են:  
 Բառերը, նախադասության առանձին հատվածներ, նախադասու-թյուններ հարթ ու հավասար նույն մակարդակով չեն արտաբերվում: Ամենից առաջ հնչյունները, որոնք մեր խոսքի նյութական թաղանթն են ձևավորում, իրենց բնույթով ունեն ձայնային տարբեր բարձրություններ ու տևողություններ, ուժգնություն ու երանգներ: Խոսողը միշտ իր խոսքն արտահայտում է որոշակի վերաբերմունքով: Եթե նույնիսկ նա բացարձակ չեզոք վերաբերմունք ունի իր խոսքի վերաբերությամբ, այդ չեզոքությունը նույնպես վերաբերմունք է և պահանջում է արտաբերման եղանակ: Հաշված է, որ մի բառը, բառերի խումբը, նախադասությունը կարելի է արտաբերել ավելի քան քսան եղանակով ըստ խոսողի` իր խոսքի և խոսակցի նկատմամբ ունեցած վերաբերմունքի: Դրանք հաղորդվում են աղաչախնդրական, քաղաքավարահարգալից, նախազգուշական, համոզչական, հաստատական, ժխտական, հրավիրական, զարմացական, հաղորդական, հրամայական, սպառնական, բացականչական, հանդիսավոր և այլ եղանակներով: Այս բոլոր եղանակներն արտահայտվում են մեղեդիով, ելևէջով հնչական դադարներով, թափով, ուժգնությամբ, երանգով, որոնք պարտադիր են կենդանի խոսքի համար, և որոնց ամբողջությունը կոչվում է հնչերանգ խոսքի արտահայտչությունը, իմաստային հարստությունը, նրբերանգների առատությունն ու բազմազանությունն արտահայտվում են ոչ միայն բառապաշարի հարստությամբ, ընտրությամբ ու շարահյուսական վարպետությամբ, այլնև հնչերանգի հարստությամբ ու բազմազանությամբ:

Ըստ Հ.Լ

*1. \*Համեմատի՛ր տրված մտքերը:*

ա) Բառային շեշտը յուրաքանչյուր բազմավանկ բառի որևէ վանկ առանձնացնում է մյուս վանկերից և հակադրում է նրանց իր ուժգնությամբ, հնչեղությամբ և հստակությամբ:  
 բ) Առանձին վերցրած ամեն բառ շեշտ ունի:

*2.\*Վանկատելռվ արտասանի՛ր «Ես իմ անուշ Հայաստանի արևահամ բառն եմ սիրում» տողը և տողը գրի՛ առ հնչաբառերով (հնչաբառ - արտասանական շղթայում առանձին միավոր):*

*3.1. \*Արտասա նի՛ր Վ. Տերյանի «Կարծես թե դարձել եմ ես տուն» բանաստեղծությու նը. ո՞ր բառերն են առանց բառային շեշտի արտասանվում, ո՞ր բառերին են դրանք կպչում՝ կազմելով մի շեշտված միավոր:  
3.2. Արտասանի՛ ր Վ. Տերյանի «Կարծես թե դարձել եմ ես տուն» բանաստեղծությունը` առանձին-աոանձին շեշտելով բոլոր բառերը: \*Բնութագրի՛ ր այդ ասմունքը:*

*4.Օրինակներով հիմնավորի՛ր տրված պնդումը: ժամանակակից հայերենի բառային շեշտը կայուն է և շարժական*:

*5.Տրված բառերը շեշտադրի՛ր շեշտադրման օրինաչափությունը և «Վերջընթեր վանկի վրա շեշտը դրվում է հետնյալ դեպքերում» միտքը լրացրո՛ւ:*ա) Աստղ, կայսր, դուստր, արկղ, դառը, սառը, մեղր, թանձր, ոսկր, առատաձեռն, վեհանձն: բ) Սիրտս, միտքդ, գիրքը, եղբայրս, տունդ, սիրտը:  
 գ)Ման գալ, սիրտ տալ, դուրս գալ, ման տալ: դ) Չեմ տա, չես գա, չի գա: ե) Գրում եմ, տանելու եմ, տարել եմ: գ) Մի տուր, մի բեր, մի տար:

*6.Նկարագրի՛ ր` ինչպե՞ս են շեշտվում տրված բառերը:*  
 ա) Մանավանդ, նամանավանդ:  
բ) Մի խոսիր, մի հանգստանա, չեմ կարողանում, չի բարկանում:   
գ) Վաղ տվեց, կապ ընկավ, միտք արեց, հանգիստ թող, ուշադրություն դարձրու, հետևություն արա:  
դ) Տասներորդ, տասնիններորդ, քսանմեկերորդ:

*7.\*Համե մատ ի՛ ր տրված խմբերի բառերի շեշտադրությունը և հետևությո՛ւ ն արա*:  
ա) 5-րդ առաջադրանքի զ) և 6-ի բ).   
բ) 5-րդ առաջադրանքի բ) և 6-ի գ):

*8.\*Տրված միտքը լրացրո՛ւ այնպես, որ ճշգրիտ լինի:*ժամանակակից հայերենի բառային շեշտը կայուն է, որովհետև միշտ վերջին վանկի վրա է:

*9.\*Տեքստի օրինակների օգնությամբ պի՜ր, թե երկու շեշտի դեպքում ո՞ր շեշտն է ուժեղ:*

*10 \*Քննարկի՛ր ձևակերպումը (կա՞ հակասություն կամ սխալ, օրինակները համասատասխանո*՛ *ւմ են ձևակերպմանը և այլն):*

Բացի բառական շեշտից կա նաև տրամաբանական շեշտ, որ նախադասության որևէ բառ առանձնացնում է ամբողջ նախադասու-թյունից և դարձնում մտքային կենտրոն` հաղորդելով նախադասու-թյանը իմաստային մի այլ փոփոխակ:

*11.Քո ընտրությամբ որևէ բանաստեղծություն բարձրաձայն (ձայնագրելով) կարդա՛,  
ա) քնարական հերոսի, բանաստեղծություն ասելիքի ու տրամադրության նկատմամբ հարգանք արտահայտելով.   
բ)բանաստեղծության ասելիքն ու տրամադրությունը ներկայացնելով որպես քոնը,   
գ)բանաստեղծությունը հանդիսավոր, որպես պատգամ ներկայացնելով, դ) ստանց որևէ վերաբերմունք արտահայտելու,  
 ե) քո նախընտրած վերաբերմունքը հաղորդելով:*

*12.Տրված տեքստը բանավոր 3 անգամ փոխադրի՛ր (ձայնագրելով)`ամեն անգամ փոխելով վերաբերմունքը հաղորդվող ինֆորմացիայի նկատմամբ:*

Մի անդամ հիվանդության հետևանքով Ֆիլադելֆիայի գազանանոցի Ներո անունով առյուծի բաշը թափվեց: Նույն վանդակում ապրող մյուս գազանները դրանից հետո «կորցրին հարգանքը» և ագրեսիվորեն տրամադրվեցին ճաղատացած Ներոյի նկատմամբ: Առյուծին անհարմար վիճակից հանեցին կենդանիների հոգեբանությունն ուսումնասիրող մի խումբ մասնագետներ: Նրանք Ներոյի համար արհեստական բաշ պատրաստեցին և հագցրին նրան: Առյուծը, ասես դգալով, թե ինչն է իր «դժբախտությունների» պատճառը թույլ տվեց իր վզին «կեղծամ դնել»: Դրանից հետո նրա հարաբերությունները հարևանների հետ նորից փոխվեցին:

ԳՏ

ՀՆՉՅՈԻՆԱՓՈԽՈՒԹՅՈԻՆ, ՀՆՉՅՈԻՆԱԿԱՆ ՕՐԵՆՔ

Հնչյունափոխությունը լեզվի զարգացման ներքին օրինաչափութ-յուններից մեկն է: Դա հնչյունաբանական միավորի (հնչյունի, երկհնչյունի, վանկի ն այլն) փոփոխությունն է, որևէ հատկանիշ կորցնելը կամ ձեռք բերելը: Հնչյունափոխություն տեղի է ունենում երկու գործոնի պատճառով`բառի մեջ հնչյունի գրաված դիրքի և հնչյունաշարքում հնչյունների միմյանց վրա փոխազդելու: Բառի մեջ հնչյունի գրաված դիրքով պայմանավորված (դիրքային) հնչյունափոխություններ են.  
ա) ձայնավորների և երկհնչյունների փոփոխությունը, դրանց հնչյունափոխությունը հիմնականում կապված է շեշտի հետ: Շեշտը կորցնելով և թուլանալով` ձայնավորը կամ երկհնչյունը փոխվում են այլ հնչյունի կամ իսպառ դուրս են ընկնում` սղվում են (օրինակները տե՛ս հ.2.1 առաջադրանքում).  
բ) փակվածքային ձայնեղ բաղաձայնների (բ, գ, դ, ձ, ջ) շնչեղ խլացումը: Բ, գ, դ, ձ, ջ բաղաձայնները ձայնավորներից, ր ձայնորդից հետո թե` բառամիջում ե թե` բառավերջում արտասանվում են շնչեղ խուլ՝ փ,բ,թ,ց,չ. Որոշ բառերում այդպիսի հնչյունափոխություն լինում է նաև ն, մ, ղ հնչյուններից հետո.  
գ) բառսակզբում *ե* ձայնավորից առաջ *յ* ձայնորդի, իսկ *ո* ձայնավորից առաջ *վ* ձայնեղի առաջացումը.  
դ) երկու ձայնավորների միջև *յ* ձայնակապի առաջացումը և այլն: Փոխազդեցական հնչյունափոխությունը այն երևույթն է, երբ մի հնչյունի ադդեցությսւմբ մի այլ հնչյուն փոխվում է` նմանվելով ազդող հնչյունին կամ հեռանալով նրանից, օրինակներ` բոկ (բոկոտն) > բոբ (բոբիկ)`կ-ն բառասկզբի բ-ի ազդեցությամբ դարձել է բ. նույնություն-նույնությամբ, արյան – արյամբ`առաջնալազվային ե-ն *բ*-ի ազդեցությամբ վերածվել է շրթնային *մ*-ի. զքողել – սքողել`ձայնեղ *զ*-ն խուլ *ք*-ի ազդեցությամբ խլացել, վերածվել է *ս*-ի:

Փոխազդեցական հնչյունափոխություն է համարվում ամփովտւմը: Սա այն երևույթն է, երբ բառի մեջ նման վանկերից կամ հնչյուններից մեկը սղվում է. օրինակ` ճարտարասան - ճարտասան, հասարակակարգ-հասարակարգ, աշխարհահայացք - աշխարհայացք, օրորան - օրրան,  
փեսայացու - փեսացու, անձնանվեր - անձնվեր: \*  
 Հնչյունական օրենքը ընդհանրական հնչյունափոխությունն է, որը կանոնավոր բնույթ ունի`գործում է որոշակի ժամանակաշրջանում, որոշակի տարածքում: Հնչյունական օրենքն արտացոլում է միևնույն լեզվի միջփուլային, միջբարբառային, գրական լեզվի և բարբառների, տվյալ լեզվի և ցեղակից մյուս լեզուների հնչյունական համապատասխանությունները: Հնչյունական օրենքն ունի ա) տարածական սահմանափակում, օրինակ` որոշ բարբառներում առկա հ> խ հնչյունափոխությունը (հաց > խաց) այլ տարածքում չի գործում, բ) ժամանակային սահմնափակում. Օրինակ` ր-ից հետո փակվածքային ձայնեղ բաղաձայնների վերացումը շնչեղ խուլերի (օրինակ`հարբեցող > հարփեցող, կարգ > կարք, վարդ > վարթ, արջ > արչ, բարձր > բարցր) ժամանակակից գրական արևելահայերենում դադարել է, գրաբարից և այլ լեզուներից կատարված նոր փոխառություններում չի գործում (օրինակ` արբանյակ, արգասիք, լորդ, կամուրջ, լորձաթաղանթ):

Ըստ ՀԼ

*1.1.Տրված բաղադրիչները միացրո՛ ւ և բաղադրյալ բառեր ստացի՛ ր:* Սիրտ + տրոփ, ձու + ձև, ձուկն + կիթ, ժայռ + ուտ, փրփուր + դեզ,  
սույզ + ակ, ջիղ + ային + ություն, արտույտ + իկ, մրրիկ+ծուփ, ոսկի + վառ, վայրկյան + չափ:  
*1.2.Տրված հիմքերն ու վերջավորությունները միացնելով բառաձևեր կազմի՛ ր:*  
Սիրտ-եր, ձուկն-եր, արտույտ-ներ, ժայռ-ից, փրփուր-ով, ջիղ-եր, մրրիկ-ներ, վայրկյան-ի, ձու-ի:  
*1.3.\*Ուշադրությո՚՛ ւն դարձրու նախորդ առաջադրանքներում ընդգծված բառերին: Ի՞նչ հետևություն կարելի է անել:*

2.1.Տվալների համաձայն գրի ՛ր, թե շեշտը կորցնելով ո ՛ր դիրքում ո՛ր հնչյունները և երկհնչյունները ի՞նչ փոփոխությսւն կարող են ենթարկվել Օրինակ՝ I.ա) էջ > իջնել, էգ > իգական, էշ > իշայծյամ, բառասկզբի *է* հնչյունը բառակազմության ժամանակ կարող է դառնալ ի>(է>ի):  
բ) հրավեր > հրավիրատոմս, վեպ > վիպակ, գետ > գիտենալ,  
 գ) ավել - ավլել, մժեղ - մժղուկ, ձմեռ - ձմռան.  
II.ա) ինձ > ընձուղտ, իղձ > ըղձական, ինչ > ընչաքաղց,   
բ) միրգ > մրգատու, խինդ > խնդալից, նիստ > նստարան.

\*Հնչյունափոխության մասնավոր այլ դրսևորումներ ես կան` դրափոխություն, հերթագայություն, հնչյունավւոխություն ժողովրդական ստուգաբանության հետ կապված ե այլն:

միրգ > մրգեր, մրգի, լինդ > լնդեր, լնդից, չիր > չրեր. չրով.  
 գ) քամի > քամոտ, բարի > բարորակ, քեռի > քեռոնք, կեչի > կհչուա. քամի > քամու, թագուհի > թագուհուց, կղդի > կղղում,  
 դ) հոգի + ական > հոգեկան, բարի + ա + կամ > բարեկամ, շոգի + ա + քարշ > շոգեքարշ.  
ե) որդի > որդյակ, պատանի > պատանյակ,  
 զ) երկին - երկնային, մահիճ - մահճակալ, թավիշ - թավշյա, հովիվ - հովվի, նախիր - նախրից, մոխիր - մոխրում,   
է) սրինգ - սրնգահար, սկիզբ - սկզբնական, կռինչ - կռնչալ.  
III.ա) ումպ - ըմպանակ, ունչ - ընչացք, ունդ - ընդեղեն.  
բ) ձու - ձվածեղ, լու - լվոտ, առու - առվակ, լեզու - լեզվաբան, ձու- ձվեր, ձվի, լու - լվեր, լվի, կատու- կատվի, թթու - թթվի,  
 գ) շուն - շնային, բուք - բքառատ, թուղթ - թղթապանակ, խումբ - խմբեր, խմբի, գունդ - գնդեր, գնդի, սունկ - սնկի,  
 դ) գլուխ - գլխարկ, մածուն - մածնաբրդոշ, շարժում - շարժման, կործանում - կործանման,   
ե) փախուստ - փախստական, ծնունդ - ծննդյան. սնունդ - սննդամթերք.  
IV.կայսր - կայսրություն, աստղ - աստղիկ, թանձր - թանձրանալ, լիտր - լիտրեր, լիտրի, տետր - տետրեր, տետրից, մեղր - մեղրով.

V.կոճակ -կոճկել, քաղաք - քաղքենի, ցամաք - ցամքոց.  
VI.որկոր - որկրամոլ, թոթովել - թոթվել.  
VII. ա) տեղյակ - տեղեկատվություն, կյանս (կյանք)-կենսասիրու-թյուն. բ) պաշտոնյա - պաշտոնեություն, հրեա - հրեություն.

VIII. ա) միություն - միութենական, եղջյուր - եղջերու, արյուն - արենակցական.  
բ) արյուն - արնաթաթախ, ալյուր - ալրոտ, գ) ձյուն - ձնծաղիկ.  
IX.ա) ծույլ - ծուլություն, հանգույց - հանգուցալուծում, բ) սառույց - սառցալեռ, կապույտ - կապտել.  
գ) բույն - բնավեր, պտույտ - պտտվել, քույր - քրոջ, բույն - բնում.

X.փայլ - փայլփլել, ձայն - ձայնձնել (խոս.` ձենձնել):

*2.2.Ո՞ր հնչյուններն ու երկհնչյուններն են փոփոխվում հոլովական կամ հոգնակիակերտ մասնիկներից առաջ*:

*2.3. \*ա)* Ի *ձայնավո՞րն է ավիլի ուժեղ, թե՞* է*-ն: Պատասխանդ հիմնավորի՛ր:  
բ) \*Փորձի՛ր բացատրել, թե ինչո՛ւ ոչ մի պարզ ձայնավոր* է (ե)֊-*ի չի վերածվում, իսկ որոշ երկհնչյուններ վերածվում են:*

*2.4.Խմբերում տրված հնչյունափոխության օրինակները շարունակի՛ր:*

*2.5. Փորձի՛ր տրված օրինակներին հակասող օրինակներ գտնել   
(նույն դիրքում նույն հնչյունի չհնչյունափոխվելու օրինակներ):*

*2.6. \*Նախորդ առաջադրանքներումստացածդ տվյալների հիման վրա հայերեն ձայնավորներն ու երկհնչյունները փորձի՛ր դասավորել ըստ թուլության (շեշտը կորցնելիս փոփոխվելու հակումի):*

*2.7. \*Ճշմարի՞տ է արդյոք տրված պնդումը: Պատասխանդ հիմնավորի՛ր:*

Շեշտի հետևանքով կատարվող փոփոխությունները գրական արևելահայերենի համար գործող օրինաչափություն չեն. մեծ մասամբ արդեն պատմական են դարձել:

*3.Տրված մտքերը հաստատող օրինակներ դրի՛ր:*

ա) Բ, գ, դ, ձ, ջ բաղաձայնները ձայնավորներից, *ը* ձայնորդից հետո թե՛բառամիջում և թե՛ բառավերջում արտասանվում են շնչեղ խուլ՝ փ,ք, թ, ց, չ:  
բ) Որոշ բառերում այդպիսի հնչյունափոխություն լինում է նսւե ն, մ, ղ հնչյուններից հետո:

*4.\*Գրաբար տեքստը կարդա՛ և գտի՛ր պատմական հնչյունափոխության օրինակնեը (ժամանակին տեքստը գրվել է այնպես, ինչպես հնչել է):*

Ի սկզբանէ էր Բանն, եւ Բանն էր առ Աստուած. եւ Աստուած էր Բանն: Նա էր ի սկզբանէ առ Աստուած: Ամենայն ինչ նովաւ եղեւ, եւ առանց նորա եղեւ եւ ոչինչ՝ որ ինչ եղեւն: Նովաւ կեանք էր, եւ կեանքն էր լոյս մարդկան. եւ լոյսն ի խավարի անդ լուսսււորէ, եւ խաւար նմա ոչ եղեւ հասու:

ՆԿ

5.\*Ուշադրություն դարձնելով ընդգծված տառերի արտասանությանը` ընտրի՛ր այն բառերը, որոնք ավելի ուշ են մտել գրական լեզու:  
Որ*ջ*, հոր*ջ*որ*ջ*ել, լուր*ջ*, ար*ջ*ուկ, բար*ձ*, ար*ձ*ագանք, թակար*դ*, ար*դ*ուկ, հար*դ*, որ*դ*ի, բար*դ*ի, կար*գ*, ար*գ*ահատանք, գիր*գ*, բոր*բ*, նուր*բ*:  
*6.Հնչյունափոխության`ձեր խոսվածքում առկա օրինաչափություներ գրի՛ր և օրինակներ բե՛ր:*

ՈւՂՂԱԳՐՈԻԹՅՈԻՆ ԵՎ ՈԻՂՂԱԽՈՍՈԻԹՅՈԻՆ. ՏՈՂԱԴԱՐՁ

*Ուղղագրությունը* հանրության կողմից ընդունված, պաշտոնական ճանաչում գտած գրության կանոնների ամբողջությունն է: Ամեն մի լեզու հետևում է ուղղագրության որոշակի սկզբունքի (սկզբունքների): Առավել հայտնի են ուղղագրության հետևյալ սկզբունքները` հնչյունական կամ հնչույթային, պատմական կամ ավանդական, ձևաբանական, սիմվոլիկ, բառակազմական: Ըստ այդմ էլ զանազանում են ուղղագրության կամ գրության տեսակները:

*ա) Հ նչյունական կամ հնչույթային* գրությունը ղեկավարվում է մեկ հնչյունին (հնչույթին) մեկ գիր սկզբունքով:

բ) Գրությունը *պատմական* կամ *ավանդական* է, եթե գրելիս ղեկավարվում ենք ոչ թե բառի արտասանությամբ, այլ պահպանելով հին գրությունը` չնայած փոխված արտասանությանը:  
 գ) Ստուգաբանական գրությունը պատմականի մի տեսակն է. սրա սկզբունքն է` գրել ստուգաբանելով, այսինքն`բաղադրության մեջ բաղադրիչը պահպանում է իր գրությունը: Այդպիսի գրություն ունեն, օրինակ, հետնյալ բառերը` անօրինակ (ոչ թե անորինակ), ամենաերկար (ոչ թե ամենայերկար):

դ)Գրությունը *ձևաբանական* է, երբ բառը (ձևույթը), չնայած տարբեր բաղադրություններում ունեցած այլահնչությանը, արտասանական փոփոխությանը, պահպանում է միևնույն գրությունը, օրինակ` աստղ (հնչում է աստըղ) և աստղալից (հնչում է առանց ը-ի):  
ե) *Սիմվոլիկ կամ խորհրդանշական* գրությունը հիմնականում համանունները զանազանելու համար է, օրինակ'`Ասիա (աշխարհամաս) և Ասյա (անձնանուն), Վիկտորիա (աշխարհագրական անուն), Վիկտորյա (անձնանուն), Սոֆիա (աշխարհագրական անուն), Սոֆյա (անձնանուն) և այլն:

զ) Գրությունը *բառակազմական* է, երբ գրելիս հետևում ենք բառի կազմությանը, ըստ դրա զանազանում ենք անջատ, միացյալ և գծիկով գրություն: Անջատ գրության ժամանակ բաղադրության տարրերը գրվում են միմյանցից զատ: Այդպես գրվում են հարադիր բարդությունները, օրինակ` բաց անել, կուլ տալ, մերթ ընդ մերթ, դուռ ու լուսամուտ, հարյուր մեկ, հազար ինը հարյուր իննսունութ (և այլն, հարադիր հատուկ անունները, օրինակ`Լեոնարդո դա Վինչի, Մայնի Ֆրանկֆուրտ, Նյու Յորք, Փոքր Ասիա, Մեսրոպ Մաշտոց, Մահակ Պարթև և այլն: Միացյալ գրության դեպքում բաղադրիչները գրվում են կից, օրինակ` տանտեր, այրուձի, այնուամենայնիվ: Գծիկով գրվում են կրկնավոր բարդություն-ները, օրինակ` ոլոր-մոլոր, մեկ-մեկ, և որոշ այլ բարդություններ, օրինակ`փոքր-ինչ, ինչ-որ, չորս-հինգ, վայ-հայրենասերներ, ռադիո- հեռուստատեսություն, Դավիթ-Բեկ, հյուսիս-արևելք:  
Ուղղագրության հետ սերտորեն կապված է *ուղղախոսությունը*, որը հանրության կողմից ընդունված արտասանական նորմերի (կանոնների) ամբողջությունն է: Ուղղագրությունը համեմատաբար պահպանողական է, արտասանական փոփոխությունն ավելի արագ է կատարվում: Արտասանական նորմերը ձևավորվում են բանավոր հաղորդակց¬ման ընթացքում: Ուղդխոսությունը վերաբերում է հնչյունաբանական միավորներին (ձայնավոր ու բաղաձայն հնչյուններ, երկհնչյուններ, վանկ, շեշտ, հնչերանգ ե այլն):  
*Տողադարձը* գրության մեջ կիրառվող այն միջոցն է, երբ նախորդ տողում տեղ չլինելու պատճառով բառի մի մասը տեղափոխվում է հաջորդ տողի սկիզբը: Նախորդ տողում թողնված մասի վերջում դրվում է կետադրական հատուկ նշան` ենթամնա, որ կոչվում է նաև տողադարձի նշան: Տողադարձի հիմքում ընկած է վանկատման սկզբունքը:  
ա) Երկու ձայնավորների միջև եղող մեկ բաղաձայնր անցնում է հաջորդ տողը:  
բ) Երկու ձայնավորների միջև եղող երկու և ավելի բաղաձայններից միայն վերջինն է անցնում հաջորդ տողը:  
գ)Յ հնչյունին նախորդող բաղաձայնը տողադարձի ժամանակ կարող է *յ*-ին միացած անցնել հաջորդ տողը, կարող է չանցնել. օրինակ' սե-նյակ ե սեն-յակ, ուխ-տյալ և ուխտ-յալ:  
դ) Բառամիջի ձայնավորից առաջ ընկած և-ը տողադարձի ժամանակ գրվում է եվ, երբ վ-ն անցնում է հաջորդ տողը, օրինակ` հարե-վան, բայց` հա-րևան, սե-վաթույր, բայց`սևա-թույր:

ե) Տողադարձի ժամանակ գաղտնավանկի ը-ն գրվում է միայն տողավերջի և հաջորդ տողի սկզբի վանկերում, օրինակ` շըղ-թայակապ, շղթա-յակապ, շղթայա-կապ, ըշ-տապել, շտա՜պել, ժողովըր-դսւվարություն, ժողո-վըրդսւվարություն, ժո-ղովրդավարություն, ժողովրդա-վարություն:  
 *Ծանոթություն I*. Պետք է խուսափել տողադարձի ժամանակ ավելորդ ը ներմուծելուց, այսինքն`փոխանակ գրելու մարմը-նի, վերցը-նել. մատի-տըն ընկավ, պետք է գրել մարմ-նի. վերց-նել, մա-տիտն ընկավ և այլն:

*Ծանոթություն 2*. Զբ, զգ, շտ, սպ, սա և նման հնչյունակապակցություններով սկսվող հատուկ անունների տողադարձի ժամանակ այդ հնչյունակապակցությունները հաջորդ ձայնավորից չեն անջաավում, որպեսզի հատուկ անվան գրությունր ը-ով չսկսվի:

զ) Բարդ և նախածանցավոր բառերը կարելի է տողադարձել նաև առանց վանկատման` հաջորդ տողը փոխադրելով ամբողջական բառը կամ արմատը, օրինակ` արագ-ընթաց, ան-օգուտ, ան-երևակայելի: *Ծանոթություն 3*. Եթե այս եղանակով տողադարձվող բառի նախորդ տողում թողնվող մասը վերջանում կամ հաջորդ տողն անցնող մասը սկսվում է գադտնավանկով, ը-ն չի գրվում, օրինակ` ինքն-իշխան, ակն-գետ, մթն-կա. ապա-շնորհ. լեռնա-բնակ:

Ըստ ՀԲ

*1.\*Պարզի՛ր`ի՞նչ սկզբունքով են գրվում տրված խմբերի բառերը:*  
 ա) Հայ, տուն, բար, տառ, կատակ, գարուն, աշուն, աղմուկ:  
բ) Երևան, երազ, որոշում, աղջիկ, անգամ, աղբյուր, վարձու:  
 գ) Ապօրինի, մանրէ, հիդրոէլեկտրակայան, երբևէ:

*2.\* Ուղղագրությա ն հնչյունակա՞ն, թե՞ հնչույթային անվանումն ես ավելի ճիշտ համարում, պատասխանդ հիմնավորի՛ր:*

*3.\*Նախադասույծյու նը լրացրու տրված բառերից մեկով: Լրացումդ հիմնավորի՛ր:*

**Հնչույթային, պատմական, ստուգաբանական, ձևաբանական, սիմվոլիկ, բառակազմական:**ժամանակակից գրական արևելահայերենի ուղղագրությունը  
հիմնականում… է:

*4.Տառադարձությունների տրված զույգերից ընտրիր ժամանակակից գրական արևելահայերենի համար ճիշտ տարբերակները: Ընտրությու նդ հիմնավորի՛ր:*

Ամենաեռանդուն - [ամենաէռանդուն], [ամենայէռանդուն].   
տասներեք - [տասնէրեք], [տասնըյէրեք].  
արևելք - [արևէ(էլք], [արեվյէլք].   
թեկուզև - [թեկուզէվ], [թեկուզ յէվ].  
համաեվրոպսւկան - [համաէվրօպական], [համայէվրօպական].  
անորակ - [անօրակ], [անվօրակ].  
նրբաոճ - [նրբաօճ], [նրբավօճ].  
սկզբունք - [ըսկըզբունք], [սըկըզբունք].  
ձեռնտու - [ձեռնըտու], [ձեռընտու].  
մթնկա - [մթնըկա], [մթընկա].  
հագնվել - [հագնըվել], [հագընվել].  
խրտնել - [խըրտընել], [խըրտնել].  
էակ - [էյակ], [էակ].  
Գերմանիա - [գէրմանիա], [գէրմանյա]:

*5.Տրված ուղղագրական և ուղղախոսական կանոններին համապա-տասխան օրինակներ գրի՛ր կամ օրինակները լրարցրո՛ւ*:

*ա) ե, ո, և* տառերը, հիմնականում բառսւսկզբում, կարող են արտահայտել մեկից ավելի հնչյուններ`համապատասխանաբար յէ, վօ. էվ կամ յէվ.  
*բ) է* և *о* հնչյունները կարող են արտահայտվել երկու տառով` համապատասխանաբար էն ե, о *և* ո.  
գ) բառասկզբում լսվող *է* -ն *է* տառով է գրվում, բացառություն են կազմում *եմ, ես, ենք, եք, են* բառերը.  
դ) բառասկզբում լսվող օ-ն о տառով է գրվում, բացառություն է կազմում ով (ովքեր) բառը,  
ե) բառամիջում *օ*-ն о հնչյունները *է* և *о* տառերով են գրվում, եթե բաղադրյալ բառի մեջ մտնող արմատի սկզբնատառեր են:  
զ) բառամիջում *ո* և *ե* տառերը *о* և *է* են կարդացվում, եթե դրանց նախորդում է բաղաձայն հնչյուն. *վօ* և *յէ* են կարդացվում, եթե նախորդում է ձայնավոր հնչյուն.  
է) բառի մեջ լսվող *ը* հնչյունը չի գրվում, եթե բառի կամ արմատի սկզբնատառ չէ.  
ը) միշտ չէ, որ *յ* հնչյունը գրվոււմ է *յ* տառով, երկու ձայնավորների միջև լսվող *յ* ձայնակապը գրվում է *ա*-ից և *ո*-ից հետո և այն դեպքում, երբ *յ*-ն արմատական հնչյուն է, իսկ մյուս դեպքերում չի գրվում.  
թ) երկհնչյունների մեջ *յ* հնչյունը կարող է գրվել *ի*-ով կամ *ե*-ով.   
ժ) ձայնեղ բաղաձայնները որոշ դիրքերում (հիմնականում *ր*-ից կամ   
ձայնավորներից հետո) խուլ են հնչում.  
ժա) բառամիջում *ղ, վ* տառերը համապատասխանաբար կարոդ են կարդացվել *խ, ֆ*.  
ժբ) *աշխարհ,շնորհ, ճանապարհ, խոնարհ, արհամարհել* ինչպես ,նաև դրանցով բաղադրված բառերում ր-ից հետո գրվում է *ե* տառը,   
ժգ) կրկնակ բաղաձայններ գրվում են`  
-ձայնարկություններում ե դրանցից կազմված բառերում,  
-*անդորր, բերրի, մրրիկ, տարր, օրրան* և դրանցից կազմված բառերում,  
-*ինն* բառում և դրանից կազմված բաղադրյալ բառերում,  
-մի շարք այլ լեզուներից փոխառած բառերում,  
 ժդ) կրկնակ բաղաձայններ կարող են առաջանալ`  
-երբ բաղաձայնով ավարտվող բառի կամ արմատի վրա ավելանում են նույն բաղաձայնով սկսվող մասնիկներ, հնչյունափոխության հետևանքով.  
ժե) հատուկ անվան սկզբում եղած *յէվ* հնչյունակապակցությունը երկու տառով է գրվում, այդ գրությունը պահպանվում է նաև այդ անուններից կազմված այլ բառերում.  
ժզ) բառամիջում եվ հնչյունակապակցությունը երկու տառով է արտահայտվում բաղադրյալ բառերում, որտեղ վ-ն արմատի սկզբնա-տառ է:

*6.Բաց թողնված տառերը լրացրո՛ւ:*

ա)Ան.րևույթ, հն.աբան, օտար.րկրյա, կրկն.րինակ, ան.րակ, ա.բասիր, ա.բիոն, խա.անել, խա.ել, երբ.է, գեր.արել, ուղ.որվել, վար.աբեկել, վր.ովել, փ..ել, փ.ախտ, ցուցատա.տակ, հայա.ք, քայլվա.ք, գա.տագողի;

բ) Մանր., հյուլ., միջ.րե, քնքշ.րեն, ա.սոս. թ.ուտ, կար.ազանց, վար.ատու, հար.արել, ար.ուկել, հր.վանք, հա.ել, չղ.իկ, Կաթնա.բյուր, ժ.տել, լռե.այն, ն.արդային, հանդիպակսա., լուսա.փոփ, ա.փույթ:

գ) Երփն.րանգ, մեկն .լ, մեկն.լ, հ.գուա, հ.գեոր, նախ.րոք, հար.ուխ, սփր.նել, սպր.ել, ար.արանալ. խառնիճաղան., ող.ամիտ, մռն.յուն, ա.քատություն, բա.տավոր, փա-չել, մեդալ.ոն, սրդողա., ա.բասիր, ա.բարտավան:

դ) Կես.ր, հնգ.րյակ, վար.րդ, աման.ր, ապ.րախտ, առ.ջ, ան.անալ, ա.բիոն, զա.բյուղ, հա.ճե., վար.ագիծ, ջա.ջա.ել, ջղագ.գիռ, փո.կապ, փո.անակում, ցն.ոտի, սանրվա.ք, փաս.ան, Անան.ա, կենտրոնախու.ս:   
ե) Ան.րինակ, ան.րոշ, ան.րինական, մեղմ.րեն, ա.բարտավան, բա.բասանք, ա.փույթ, օ.ևան. օ.անցք, բո.կ, խե.դիչ, ակնակապի., հասարակա., լվա.ք, ա.սե, թ.րտալ. թ.ուտ,մ.մու., մ. սփ.թնել, վայրկ.ան:

*7.Տրված բառերը տողադարձի՛ր այնպես, որ գաղանավանկի ը-ն`  
ա) գրվի.  
բ) չգրվի:*

Տպագրություն, ակնհայա, հնչերանգ, աննման, հանդգնաբար, մեծահռչակ:

*8.Տրված բառերը տողադարձի՛ր այնպես, որ էվ հնչյունակապակցությու նը գրվի`*

*ա) մեկ տառով,  
 բ) երկու տառով:*

Ինքնադրսևորում, բևեռային, հևիհև, թևավորվել, ձևականություն:

*9.Տրված բառերը տողադարձի՛ր բոլոր հնարավոր ձևերով:*  
Դարավոր, գաղտնապահ, արարքներ, սկզբնական, մտադրություն,

թաքստոց, վրձնել, գծագրություն, հակաօրինական, ալյուրոտ, անկյունակալ, արևային, սևություն:

ԱՄՓՈՓՈՒՄ

*1. \*Տառեր գտի՛ր ձեր բարբառի այն հնչյունների համար, որոնք գրական լեզվում չկան:*

*2. \*Գրի՛ր ռեֆերատ ՝ Հայոց գիրը*

3. Քեզ հետաքրքրող անվանի մարդու մասի ն պատմի՛ր և պատմությունդ ձայնագրի ՛ր: Լսիր և ուղղի՛ր ուղղախոսական սխալներդ:

*4.\* Թվի՛ր բառերի տեսակներն ըստ շեշտադրության:*

*5. \*Գրական արևելահայերնում չդիտված ի՞նչ հնչյունափոխություն կա ձեր բնակավայրի խոսվածքում:*

*6. Ինչո՞ւ տրված բառերի գրությունը և արտասանությունը չեն համապատասխանում: Ընտրի՛ր ճիշտ պատասխանը:*

**Արդար, առաջնորդ, մարդ, բարձր, ձգձգել, աշխարհիկ, արհամարհանք**:

ա) ժամանակի ընթացքում բառի գրությունը փոխվել է, իսկ արտասանությունը մնացել է նույնը:  
բ) ժամանակի ընթացքում բառի արտասանությունը փոխվել է, իսկ գրությունը մնացել է նույնը:  
գ) Հայերենում ընդունված է, որ բաղաձայնները գրվում են ոչ այնպես, ինչպես հնչում են:

*7.Գրի՛ր բաց թողնված հնչյունը, կրկնակ բաղաձայնը կամ երկհնչյունը*:

ա) Լայնար.ակ, ինքնուր.ն, ա.սոսել, այգեկու., շփեր., մազապուր., թան.արան, օ.ևան, երախայրի., առ.անգել, անագոր.ն, սպուն., ճո.փյուն, տա.որոշել, անթացու., բա.կոն, հոր.ուկ, ժու.կալ, հե.ենական. մ.կածեծ:  
 բ) Մարդախ.ս, սփո.անք, բե.իություն, կիսախա.խուլ, ծխնել.զ, խեղաթ.րել, մանանե., ո.ելից, հո.նաբեկ, կր., գու.կան, մոլու.ք, վար.գիծ, բնօ.ան, կուր.ք, փ-թկացնել, ա.բարիշտ, օ.տված, ակնակապի., մանրու.:   
գ) Բազրի., եր.նավառ, անդո.ագիր, լվա.ք, ջր.րհնեք, անվա.ճան, ս.րթնել, հատ.րյակ, խե.գետին, շա.փուր, զ.րուգիշեր, զ.րօրինակ, մենակ.ց, մ.կաբաշ, դիցու., զմրու.տ, կ.կվել, վիրաբ-ժ, մանր.աբան,զգ.շանալ:  
դ) Ան.րեն, մատ.վակ, բո.կ, հօգու., նախ.րե, իշայծ.մ, միմ.անց, գլուխկոն.ի,ճա.պրուկ, օվկ.նոս,ժսւյռակո.,ա.ահայր,անո.ագիր,փ.ախտ, ֆի.երեն, ու.աբերձ, ու.եգորգ, հու.կու, այժմ.ական, զայր.թ:

*8.Ընտրի՛ր այն բառերը, որոնց մեջ կա տրված վանկերից մեկը:  
 ա) Բաղ, թե, արդ, տըն, ակ:*

Քաղաք, քաղքենի, աքաղաղ, քաղցր, կանթեղ, թևավոր, թևք, արդարացի, խորանարդ, արդյունք, տնտեսական, տնամերձ, միակ, քսակ, բակային:

*բ) Սըր, քըն, սե, վա, ցը:*

Սրճաղաց, սրիչ, քներակ, քնքուշ, Սևան, սերտաճել, ասեղ, թևավոր, վանդակ, ավան, հարցնել, ցրել:

*գ) Այ. վի. գը. ցըր, թե:*

Այո, մարդկայնություն, այրոց, հայոց, հևիհև, արհավիրք, գրտնակ, գթություն, վերցրեց, ցրրտհար, ցրել, սրաթև, թևավոր, թերթային:  
 *դ) Վա, ոս, գըր, թը, թան:*

Հարևան, վարմունք, հարևանություն, ոստրե, ոստիկան, գրտնակ, գրպան, գրավոր, թթու, թրթուր, թանկ, թանկագին:   
*ե) Ղա, խար, քան, նըս, վու:*

Թիթեղագործ, պաղպաղակ, խարույկ, խարտոց, Քանաքեռ, յուրաքանչյուր, նստարան, նսեմանալ, թեթևություն, հինավուրց:

*9.Ընտրի՛ր ճիշտ տողադարձված բառերը:*

ա) Ան-քննելի, ան-քըննելի, հարըս-տություն, հարըստու-թյուն, հատըստ-ություն, հարստ-ություն, հարե-վանություն, հարև-անությու ն, հարեվա-նություն, հարևան-ություն, հարց-նել, հարցը-նել, հա-րցընել:   
բ) Տերև-աթափ, տերե-վաթավւ, տերևաթ-աւի, տերեվա-թափ, ան¬հրապույր, ան-հըրապույր, հան-գստանալ, հան-գըստանալ, հանգըստա-նալ, մոտեցը-նել, մոտեց-նել, մոտե-ցընել:

գ) Խըն-դըրել, խըն-դրել, խընդ-րել, ոգե-վորություն, ոգև-որություն, ոգեվո-րություն, քաղցրա-հընչյուն, քաղցրա-հնչյուն, քաղցրահնչ-յուն. գաղ-տնիք, գաղտ-նիք:

դ) Սկըզբ-նական, սկըզբնա-կան, սկզբ-նական, արե-վելյան, արեվել- յան, ենթա-դըրություն, ենթադ-րություն, ենթա-դրություն, փըն-տրել, փընտր-ել, փընտ-րել, փնտր-ել:

ե)Երեվա-կայություն, երե-վակայություն,երև-ակայություն, փըղձ- կալ, փըղ-ձկալ, ձեռըն-տու, ձեռնը-տու, ձեռն-տու, զի-նվոր, զին-վոր, զինվ-որ: